Pandemija protiv privatnosti: Aplikacije za praćenje kontakata bude nade i strahove | Autonomija\nKritičari kažu da mnogim novim aplikacijama za automatsko praćenje nedostaje transparentnost, kao i da nemaju značajnija ograničenja u prikupljanju, čuvanju ili upotrebi podataka\nBrzina zaraze korona virusom, međutim, nadvladala je tradicionalne „manuelne“ metode praćenja poput razgovora s pacijentima kako bi se utvrdilo koga su videli i gde su bili.\nHjuman rajts voč (Human Rights Watch – HRW) upozorava da „u rukama vlada koje već imaju nametljive prakse nadzora, kao u Kini i Rusiji, to može povećati diskriminaciju i represiju“.\nIstraživačica u HRW-u za digitalna prava Debora Braun (Deborah Brown) kaže da mobilne aplikacije za praćenje lokacija koje koriste vlade „predstavljaju ozbiljan rizik po ljudska prava“.\n„Od ljudi se traži da žrtvuju svoju privatnost i daju lične podatke na upotrebu neproverenim tehnologijama“, kaže Braun. „Suzbijanje pandemije i ponovno otvaranje društva su suštinski ciljevi, ali to možemo uraditi bez opsežnog nadzora“.\nKada je Iran početkom marta pokrenuo zvaničnu aplikaciju AC19 za „otkrivanje“ korona virusa, neki korisnici optužili su iransku vladu da koristi softver za špijuniranje građana – prikupljanjem telefonskih brojeva zajedno s podacima o geolokaciji u realnom vremenu i drugih ličnih podataka.\nU Rusiji je sistem za praćenje podataka o lokaciji sproveden „na federalnom nivou“ koji funkcioniše „preko operatera mobilnih telefonskih mreža i njihovih dži-pi-es sistema“, rekla je Olga Čislova, istraživačica međunarodne advokatske firme Frešfilds-Brukhaus-Derindžer (Freshfields-Bruckhaus-Deringer).\nIstovremeno, pacijenti s korona virusom koji borave kod kuće u Moskvi moraju da instaliraju aplikaciju za „socijalno nadziranje“.\nPrajvasi internešnal (Privacy International) kaže da aplikacije za podatke o lokaciji lako mogu zloupotrebiti vlade kao „oruđe društvene kontrole“ koje prati „kretanja miliona ljudi“.\nTa organizacije navodi da podvrgavanje ljudi takvom „nametljivom i nepotrebnom nadzoru“ može dovesti do gubitka poverenja u vlade i zdravstvene vlasti.\nMinistar za informaciono društvo Severne Makedonije Damjan Mančevski kaže da pozitivno testirani na korona virus mogu „dobrovoljno“ dati svoje podatke Ministarstvu zdravlja tako da mogu biti upozorene osobe koje su bile u kontaktu s njima.\nMančevski kaže da su svi podaci „uskladišteni na sigurnom serveru Ministarstva zdravlja i da nijedan drugi korisnik nema pristup brojevima mobilnih telefona, niti se čuvaju podaci o vlasniku broja“.\nAplikacija ima sistem za praćenje „simptoma i zdravstvenog stanja na dnevnoj bazi“ sa slanjem podataka direktno u Ministarstvo zdravlja.\nVirusejf navodi da korisnici takođe mogu „dobrovoljno deliti“ svoje podatke o lokaciji kako bi se „napravila toplotna mapa s potencijalno zaraženim ljudima“ i „omogućilo institucijama da odgovarajuće deluju, u slučaju nužde“.\nAktivisti za zaštitu podataka kaže da su neke aplikacije za „praćenje blizine kontakta“ manje nametljive od aplikacija za podatke o lokaciji koje koriste Rusija, Iran i Kina.\nJedna mogućnost je novi protokol za Blutut praćenje blizine kontakta poznat kao DP-3T, što je skraćenica za „decentralizovano praćenje blizine kojim se čuva privatnost“ (decentralized privacy-preserving proximity tracing).\n„Poverenje Evropljana biće ključno za uspeh mobilnih aplikacija za praćenje“, kaže Vera Jourova, potpredsednica Komisije za vrednosti i transparentnost.\n„Poštovanje pravila EU o zaštiti podataka pomoći će da se obezbedi očuvanje naše privatnosti i osnovnih prava, kao i da evropski pristup bude transparentan i srazmeran“, kaže Jourova.\nIstraživanje: Osam od deset ispitanika svedočilo govoru mržnje na internetu\n(Pod) razno (1.788) Arhiva (17) Autori (2) Stvarni ljudi (15) Autonomija (16.993) Antidiskriminacija (69) Autori (2.472) Aleksandar Kocić (47) Aleksandra Bosnić (11) Ana Lalić (12) Boris Varga (2) Branislava Opranović (34) Dalibor Stupar (6) Dinko Gruhonjić (84) Dragana Rakić (20) Đerđ Konrad (49) Igor Besermenji (205) Jan Briza (11) Larisa Inić (34) Laslo Vegel (414) Milivoj Bešlin (7) Miloš Vasić (82) Mirko Đorđević (146) Natalija Jakovljević (12) Nedim Sejdinović (41) Nora Hicko (6) Pavel Domonji (43) Pavle Radić (325) Tamara Kaliterna (85) Teofil Pančić (83) Tihomir Novak (111) Vojin Ivkov (2) Zlatko Jelisavac (405) Civili (138) Kultura (1.244) Marginalci (1.470) Ogledalo (4.644) Stav (1.827) Utočište: Nacionalizam (1.392) Živeti zajedno (22) Beta (8) Blogeraj (25) English (24) Documents (1) Interview (6) News (7) Views (10) Intervju (1.044) Izbori (241) Izdvajamo (3.977) Jugoslavija (2.309) Karikatura nedelje (208) Mladi i mediji (13) Planeta (2.266) Podsetnik (31) Šta s’ to rek’o! (432) Vesti (5.901) Vesti čitalaca (6) Video (11) Vojvodina (16.407) Aktuelno (9.053) Decentralizacija (209) Dijalozi (15) Dokumenti (74) Ekonomija (808) Evropa u Vojvodini (44) Lokalne samouprave (807) Pogledi (734) Seminari (13) Tribine (30)


Zaharova: Zelenski pravi razdor umesto da ujedinjuje\nTanjug 5. avgusta 2021. 14:51\nMOSKVA – Portparolka ruskog ministarstva spoljnih poslova Marija Zaharova savetovala je danas ukrajinskom predsedniku Volodomiru Zelenskom da predloži odlazak iz Donbasa onima koji traže članstvo Ukrajine u EU i NATO, a ne samo onima koji žive u toj oblasti a smatraju se Rusima.\nZelenski je, naime, prethodno izjavio da će pogrešiti oni koji žive u Donbasu i koji se smatraju Rusima, a koji odluče da tu i ostanu.\n„Zelenski, koji je pozvao one koji sebe smatraju Rusima da odu, treba da bude pošten i potpuno dosledan i da se obrati i onima koji žele da budu u EU i NATO“, izjavila je Zaharova na svom kanalu na Telegramu, a prenosi ruska agencija TAS S.\nOna je ocenila da Zelenski „seje seme razdora“ umesto da radi na ujedinjenju zemlje i njenog multietničkog naroda.\n„Nacionalna politika Kijeva se pretvorila u nacionalizam“, napisala je Zaharova na svom kanalu, te dodala:“Režim u Kijevu je prešao sve crvene linije koje razdvajaju nacionalnu politiku od nacionalizma. To će imati loš kraj. Postoji potreba da se nauče lekcije iz prošlosti, u suprotnom će se istorija ponoviti“.


Tadić: Pomirenje u regionu apsolutni imperativ za Srbiju | Autonomija\nTadić: Pomirenje u regionu apsolutni imperativ za Srbiju\nIzmirenje shvatamo i kao kategoričku osudu i distanciranje od zločina pojedinaca koji su lažno tvrdili da deluju u naše nacionalno ime, kao i od politike koja je podržavala nasilje i mržnju\nPredsednik Srbije Boris Tadić izjavio je da je pomirenje u regionu „apsolutni imperativ“ za Srbiju i izrazio nadu da će i parlamenti zemalja u regionu osuditi zločine prema pripadnicima srpskog naroda.\nTadić je za sutrašnje Večernje novosti naveo da je Deklaracija o osudi zločina u Srebrenici pokazatelj „apsolutne posvećenosti“ Srbije uspostavljanju poverenja i dobrosusedstva i ocenio da je „Srbija donoseći Deklaraciju o osudi zločina u Srebrenici pokazala hrabrost i istorijsku zrelost“.\n„Ali, tokom građanskih ratova na teritoriji bivše Jugoslavije, sve strane u sukobu činile su užasne zločine, zato se nadamo da će i skupštine drugih zemalja našeg regiona smoći snage da se suoče sa istinom i osude zločine prema nevinim srpskim žrtvama“, naveo je on.\nTadić je ocenio da bi se došlo do pomirenja, koje za Srbiju i „moralni imperativ“, mora reći „neulepšana istina“ o krvoproliću, zasnovana na činjenicama.\n„Izmirenje shvatamo i kao kategoričku osudu i distanciranje od zločina pojedinaca koji su lažno tvrdili da deluju u naše nacionalno ime, kao i od politike koja je podržavala nasilje i mržnju“, naveo je Tadić.\nOn je kazao da je Srbija preuzela inicijativu u procesu regionalnog pomirenja i otvorila vrata ostalima, „čvrsto verujući“ da je moguće zajedno izgraditi sigurnu i prosperitetnu budućnost za sve građane region na zajedničkom putu ka Evropskoj uniji.\nDS zabrinuta za strateško usmerenje Srbije ka Evropskoj unij


U Srbiji su u tijeku izbori za Skupštinu Srbije, na kojima pravo glasa ima 6.653.851 birača. Oko 160 stranih promatrača nadgleda rad izbornih komisija, a od toga oko 50 su predstavnici Parlamentarne skupštine Vijeća Evrope i Organizacije za evropsku sigurnost i suradnju.\nRepublička izborna komisija je objavila da je do 14 sati glasalo je 30,5 posto birača.\nPravo glasa koriste i državljani Srbije koji žive u inozemstvu.\nStrane novinske agencije ističu da se za 250 mjesta u Skupštini natječe 20 političkih grupacija koje se rangiraju od ultranacionalističkih do demokratskih i pro evropskih snaga.\nPrvi preliminarni rezultati parlamentarnih izbora u Srbiji bit će poznati večeras nekoliko sati poslije zatvaranja biračkih mjesta, a konačni rezultati moraju biti objavljeni najkasnije do 25. siječnja.


Svrljig | Belle Amie - Part 4\nPetnaestogodišnjaku vaspitna mera zbog ubistva sestre lovačkom puškom...\nPetnaestogodišnjem N.Đ. iz Svrljiga koji je 6. februara prošle godine ubio rođenu sestru Jovanu Đorđević (19) izrečena je vaspitna mera pojačanog nadzora od strane organa starateljstva. Viši sud u Ni...\n[VIDEO] Janijada u centru Lukova\nTradicionalna kulinarsko-turistička i kulturna manifestacija-Janijada biće održana sutra u centru svrljiškog sela Lukovo. Prema rečima organizatora, ova svojevrsna promocija narodnog stvaralaštva pri...\n[VIDEO] Završena prva faza rekonstrukcije puta u Svrljigu\nAsfaltiranjem dela puta od Svrljiga ka Staroj planini u dužini od 6,8 km, deonice kojom se značajno skraćuje putovanje do ove turističke destinacije, završena je prva faza rekonstrukcije. Druga faza ...\nTradicionalna gastronomsko kulturna i privredna manifestacija – Belmužijada u Svrljigu, i ove godine okupiće preko 100.000 učesnika i posetilaca iz regiona. Osim prepoznatljivog pripremanja svrljiško...\n[VIDEO] Vremešni žeteoci na svrljiškim poljima\nŽetveni radovi u svrljiškom kraju privode se kraju. Prinosi i kvalitet hlebnog žita ove godine su zbog vremenskih uslova podbacili, ali to nije jedina muka ovih vrednih ratara. Sve je više, kažu star...\n[VIDEO] Uskoro izgradnja mosta preko Svrljiškog Timoka\nU Svrljigu uskoro počinje izgradnja mosta preko Svrljiškog Timoka i putne infrastrukture. Sredstva u ukupnom iznosu od 233.000 evra su obezbeđena preko programa EU progres i Vlade Švajcarske i Minist...\n[VIDEO] Svrljižani spas od vrućina potražili na bazenu Pastirište\nIako je zvanično otvoren 15. juna, spas od visokih temperatura poslednjih dana Svrljižani su potražili na kupališnom kompleksu “Bazeni Pastirište“. Sudeći prema broju kupača preve nedelje rada, i cen...\n[VIDEO] Problemi otkupljivača lekovitog bilja\n23. 05. 2017 0\nU Svrljigu je održan radni sastanak preradjivača i otkupljivača lekovitog bilja sa državnim sekretarom i saradnicima iz ministarstva poljoprivrede. Na sastanku se govorilo o problemima vezanim za doz...\n[VIDEO] Podsticaj preduzećima\n10. 05. 2017 0\nU deceniji preduzetništva država je za podsticaj malih i srednjih preduzeća opredelila 18, 5 milijardi dinara, od čega je trećina bespovratnih sredstava, izjavio je ministar privrede Goran Knežević, ...


Predlog zakona u Crnoj Gori: Vraćanje Vladinih dugova privatnom imovinom?\n24. februar/veljača, 2015.\nVlada Crne Gore, koja je državu dovela na visok nivo zaduženosti, a da pritom, po ocjenama jednog od lidera vladajuće koalicije, tim pozajmljenim novcem nije napravljeno ništa, želi da se usvoji zakon koji bi joj omogućio da, doduše uz naknadu, oduzima privatnu imovinu ako procjeni da bi se njenom daljnjom prodajom time doprinijelo smanjenju javnog duga.\nSamo pet dana pred kraj prošle godine, Vlada je usvojila Predlog zakona o eksproprijaciji kojim, ukoliko bude usvojen, svako privatno vlasništvo može, uz odredjenu naknadu, oduzeti radi smanjenja javnog duga koji je sama napravila.\nDa stvar bude gora, i sam predsjednik manje članice vladajuće koalicije Ranko Krivokapić je nedavno, braneći novo zaduženje za gradnju autoputa, rekao da će od njega bar ostati nešto trajno vrijedno, ali da od pozajmica zbog kojih je Crna Gora postala visoko zadužena nije napravljeno ništa.\nMedjutim, to Vladi nije smetalo da usvoji Predlog zakona koji predvidja da se „upis prava svojine na eksproprisanoj nepokretnosti može izvršiti stupanjem na snagu odluke kojom se u skladu sa zakonom utvrdjuje javni interes u oblasti od strateškog značaja za ekonomski razvoj...“. Vladino rješenje kontroverznim čini nastavak ovog člana u kom se kaže da je to moguće i zbog „realizacije projekata koji doprinose smanjenju javnog duga“.\nPored toga, ako se ovaj Predlog usvoji, gradjani bi mogli da ostanu bez lične imovine u svega nekoliko dana, jer u tekstu stoji i da bi korisnik eksproprijacije sticao pravo da stupi u posjed eksproprisane nepokretnosti u roku od osam dana donošenja konačnog rješena.\n„Ovaj Vladin predlog predstavlja početak nove faze Vladine ekonomske politike“, kaže nezavisni opozicioni poslanik Mladen Bojanić.\n„Prvo su nas zaduživali do beskonačnosti, a sada će da nam otimaju imovinu da bi vraćali dugove, odnosno, novac koji su oni potrošili. Od tih dugova bilo je malo koristi za gradjane osim za jednu malu grupu pojedinaca bliskih vlasti. Sada crtaju zakone prema svojim i njihovim potrebama. U parlamentu još nijesmo raspravljali o tom predlogu ni na odborima, a svakako ne u plenumu, ali nakon svih dešavanja sa SDP-om, ne sumnjam da će Vlada imati većinu za njegovo usvajanje“, dodaje Bojanić.\nPo usvajanju Predloga zakona o eksproprijaciji Vlada je saopštila da se ovim aktom uvodi mogućnost brže i potpune realizacije javnog interesa, tako što stupanjem na snagu odluke o proglašenju javnog interesa država postaje vlasnik nepokretnosti i korisnik eksproprijacije može odmah ući u posjed. Iako je jasno da je tekst sastavljan po mjeri budućih, odnosno, potencijalnih investitora, Vlada tvrdi da ovom normom štiti i interes vlasnika koji, navodno, „nije doveden u nepovoljniji položaj od onog prije eksproprijacije“.\nDo sada se u vezi sa ovim pitanjem nijesu oglasile sve političke partije, pa će se sudbina ovog rješenja vjerovatno znati tek kada se nadje pred skupštinskim tijelima, ali u manjoj članici vladajuće koalicije, Socijaldemokratskoj partiji tvrde da je Vladin predlog neprihvatljiv, jer nije u skladu sa domaćim zakonodavstvom.\nFunkcionerka SDP-a Draginja Vuksanović kaže da ne može ni da komentariše dio u vezi sa eksproprijacijom radi smanjenja javnog duga, jer je Predlog zakona u temelju suprotan domaćem pravnom sistemu.\n„Mislim da ovo rješenje nije prihvatljivo za naš pravni sistem. Ono je karakteristično za francuski pravni sistem gdje se pravo svojine stiče upisom na osnovu nekog pravnog akta, bilo da je to odluka nekog organa ili pravno relevantan ugovor. U našem sistemu je prihvaćen način upisa prava svojine na osnovu dva elementa. Potreban je pravni osnov što može biti ugovor ili odluka, ali to nije dovoljno jer treba da postoji i volja prethodnog vlasnika. Ako je to neko fizičko lice, da bi se na osnovu te njegove volje prethodni vlasnik izbrisao iz katastra, a novi vlasnik upisao u katastar nepokretnosti. Ukoliko bi prihvatili da se upis prava svojine vrši smo na osnovu odluke nadležnog organa, bez ovog drugog elementa, onda taj upis nije pravno relevantan i protivan je zakonima države Crne Gore“, zaključuje Vuksanović.


Od ukidanja vanrednog stanja skoro 3.000 saobraćajnih nezgoda\nNa putevima u Srbiji se od ukidanja vanrednog stanja, 6. maja, dogodilo 2.750 saobraćajnih nezgoda u kojima su stradale 44 osobe, a povređeno je 1.100 ljudi, rečeno je danas Tanjugu u Upravi saobraćajne policije.\n"To je otprilike na nivou višegodišnjeg proseka, s obzirom na to da je trenutno veći intenzitet saobraćaja na našim putevima. Takođe, na putevima su prisutne sve kategorije vozila, od bicikala i mopeda, do traktora i poljoprivredne mehanizacije", rekao >> Pročitaj celu vest na sajtu Radio 021 << je major Vladimir Vida iz Uprave saobraćajne policije.\nIstiče da Saobraćajna policija svakodnevno vrši kontrolu saobraćaja i da je akcenat posebno stavljen na kontrolisanje na otkrivanje i procesuiranje prekršaja koji najviše uzrokuju saobraćajne nezgode i utiču na posledice saobraćajnih nezgoda kada se one dogode.\n"To su prekoračenje dozvoljene brzine kretanja, upravljanje pod dejstvom alkohola, nekorišćenje sigurnosnog pojasa od strane vozaca i svih putnika u vozilu", naveo je Vida.\nKaže da je sa otvaranjem granica naše zemlje povećan broj vozila sa stranim registracijama, kao i da je i dalje taj broj znatno manji nego prethodnih godina.\nSeverna Makedonija i dalje nije otvorila granične prelaze prema Srbiji, što utiče na smanjeni intenzitet tranzitnog saobraćaja u našoj zemlji, napomenuo je Vida. Letnja sezona je period godine kada je, stiče, povećan intenzitet saobraćaja na najvažnijim putnim pravcima, što doprinosi povećanom broju saobraćajnih nezgoda sa nastradalima.\nSaobraćajna policija apeluje da se poštuju propisi, a naročito ograničenje brzine i da se ne seda za volan pod dejstvom alkohola, kao i da se koristi sigurnosni pojas kao najvažniji element pasivne bezbednosti, poručio je Vida.\nTakođe, kaže da je na putevima povećan broj dvotočkaša i apelovao i na njih da poštuju propise, ali i na ostale učesnike u saobraćaju da obrate pažnju na njih. Inače, u teškoj saobraćajnoj nesreći u Batajnicu u ponedeljak poginula su dvojica mladića. Automobil u kome su bila braća izleteo je sa kolovoza i od siline udara se raspao na dva dela.\nSrbijaDanas.com: JEZIVI PODACI! Bezbednije bilo u KARANTINU: Od ukidanja vanrednog stanja 2.750 saobraćajnih nezgoda u Srbiji\nB92: Od ukidanja vanrednog stanja u Srbiji 2.750 saobraćajnih nezgoda, poginule 44 osobe VIDEO


Dobit Crnogorskog Telekoma manja za četvrtinu - Vijesti.me\nPRVI KVARTAL 2015.\nDobit Crnogorskog Telekoma manja za četvrtinu\n„Broj Extra TV priključaka povećao se za 1,7 hiljada, odnosno tri odsto, na 64,4 hiljade. Extra TV je zadržao vodeću poziciju na TV tržištu, sa 40,9 odsto udjela, zahvaljujući visokom kvalitetu i velikom broju interaktivnih funkcija“, navodi se u saopštenju Edit\nDojče Telekom (Foto: Beta/AP)\nMina Business 30. april 2015, 13:21 ažurirano 15. februar 2019, 08:12\nNeto dobit Crnogorskog Telekoma u prvom kvartalu ove godine iznosila je 3,6 miliona eura, što je 25 odsto manje u odnosu na isti prošlogodišnji period.\nIz kompanije je saopšteno da je poslovna dobit, prije plaćanja kamate, oporezivanja, depresijacije i amortizacije (EBITDA), kada se isključe specijalni efekti, iznosila osam miliona eura, što predstavlja smanjenje od 1,6 miliona eura, odnosno 17 odsto.\n„Poslovna dobit (EBIT) smanjena je u odnosu na prvo tromjesečje prošle godine za 1,4 miliona eura, na 3,7 miliona eura“, navodi se u saopštenju.\nIz Telekoma su objasnili da su poslovni i finansijski rezultati u prva tri mjeseca ove godine, u odnosu na isti prošlogodišnji period, bili pod izraženim uticajem regulacije maloprodajnih i veleprodajnih cijena kao i smanjenog obima dolaznog saobraćaja.\n„Prihodi su zadržali opadajući trend i iznosili su 22,8 miliona eura, što je za 1,8 miliona eura, odnosno sedam odsto, manje nego u prvom kvartalu prošle godine. Ukupni prihodi od servisa, maloprodajni i veleprodajni, smanjeni su za 2,2 miliona eura, odnosno deset odsto, u odnosu na isti period prošle godine, od čega se 50 odsto odnosi na uticaj regulacije“, dodaje se u saopštenju.\nIzvršni direktor Telekoma, Ruediger Šulc, saopštio je da, uprkos značajnim regulatornim pritiscima na prihode, poslovanje kompanije ostaje solidno, zahvaljujući povećanju ICT i IPTV prihoda.\n„Nastavićemo sa ulaganjima u nove tehnologije, uprkos izazovnom okruženju. Naš strateški cilj je da pružimo našim korisnicima najbolju mrežu i najbrže veze u svakom trenutku”, rekao je Schulz.\nSchulz je kazao da je kompanija u prvom kvartalu ove godine potvrdila tehnološko liderstvo, uz dalje širenje i ulaganja u mrežu.\n„Napravili smo važan korak, sa ukupno sto hiljada korisnika prebačenih na IMS tehnologiju. Ovaj projekat će, kako se očekuje, biti završen do kraja ove godine, kada će cijela naša baza korisnika biti povezana na najmoderniju IP mrežu“, rekao je Schulz.\nOn je kazao da će Crnogorski Telekom tako biti treća zemlja u Dojče Telekom grupi, gdje će svi korisnici fiksne telefonije moći da iskuse prednosti nove tehnologije, uz puno novih proizvoda, kao što je, "internet na klik", koji je već u ponudi.\n„Što se tiče mobilnih komunikacija, nastavili smo sa širenjem naše 3G i 4G mreže, što nam omogućava da ponudimo najbolju pokrivenost u Crnoj Gori. Takođe smo nastavili sa uvođenjem raznovrsne ponude i za prepaid i postpaid korisnike, uz još širu ponudu ekskluzivnih uređaja, poput, recimo, od nedavno dostupnih Samsunga S6 i S6 EDGE", kazao je Schulz.\nU periodu od januara do kraja marta ove godine, broj broadband priključaka povećan je za 2,8 hiljada, odnosno četiri odsto, na 78,2 hiljade.\nOd tog broja, preko deset hiljada je povezano na optičku mrežu Crnogorskog Telekoma, što predstavlja rast od 33 odsto, u odnosu na isti period prošle godine.\nIz kompanije su saopštili da su uspjeli da povećaju pokrivenost optičkom mrežom za 35 odsto, tako da su sada najsavremeniji broadband servisi bazirani na optici dostupni za 40 hiljada domaćinstava.\n„Broj Extra TV priključaka povećao se za 1,7 hiljada, odnosno tri odsto, na 64,4 hiljade. Extra TV je zadržao vodeću poziciju na TV tržištu, sa 40,9 odsto udjela, zahvaljujući visokom kvalitetu i velikom broju interaktivnih funkcija“, navodi se u saopštenju.\nBroj korisnika mobilnog interneta porastao je u prvom kvartalu 19 odsto i iznosio je 115 hiljada.\nNa kraju prvog tromjesečja korisnici Crnogorskog Telekoma koristili su 328 hiljada SIM kartica, što je četiri hiljade odnosno jedan odsto manje u odnosu na isti period prošle godine.\nPrepaid SIM baza smanjena je za 14 hiljada odnosno sedam odsto, dok je postpaid SIM baza porasla za devet hiljada.\n„Telekom je zadržao lidersku poziciju na tržištu u postpaid segmentu“, zaključuje se u saopštenju.


Sidni Pauel, pravna zastupnica aktuelnog američkog predsednika Donalda Trampa, izjavila je da bi Đina Haspel, direktorka Centralne obaveštajne agencija (CIA), trebalo da "bude smenjena" jer nije imala primedbe i nije se oglašavala povodom korišćenja izbornog softvera Dominion koji bez dokaza pominju i Tramp, i njegove pristalice kao instrument kojim je sprovedena "izborna prevara".\nU intervjuu “Foks njuzu” Pauelova je pokušala da osnaži verodostojnost Trampovih optužbi navodeći da je softverski sistem Dominion korišćen u nekoliko država u kojima je Bajden izvojevao pobedu.\nIako su ove tvrdnje opovrgli brojni neutralni eksperti, Pauelova tvrdi da ima uzbunjivača koji će izneti pred javnost infomaciju da je ovaj sofver korišćen da se izbrišu milioni glasova Trampovih birača.\n-Ne shvatam zbog čega je Haspel još na čelu CIA. Trebalo bi je odmah smeniti, poručila je Pauelova.\nNa pitanje da li ima i dokaze kojima bi potkrepila svoje tvrdnje, Pauelova je odgovorila da takve informacije ne namerava da saopštava na televiziji.\nHaspelovu je na mesto direktorke CIA postavio Donald Tramp 2018. i ona je prva žena u istoriji CIA koja je imenovana na taj položaj.


Bijeljina: Pogoni Žitoprometa ponovo u funkciji - InStore.ba\nHome Proizvodnja Brašno, jufke i kolači Bijeljina: Pogoni Žitoprometa ponovo u funkciji\nMlinsko-prerađivačko preduzeće “Novi Žitopromet” iz Bijeljine za sada ima ugovore sa više od 100 trgovinskih kuća u regionu i dnevno isporuči više od 1.000 hljebova, potvrdio je Srni šef proizvodnje Dušan Tomić.\nOn je naveo da su se od 1. septembra na policama prodavnica pojavili prvi proizvodi “Novog Žitoprometa”, koji su prepoznatljivi po kvalitetu i recepturi jer se proizvode sa najmanjom dozom aditiva.\nTomić je rekao da je na police prvo stigao polubijeli hljeb od 600 grama i somun od 800 grama, a zavisno od potražnje tržišta postepeno se mogu očekivati proizvodi koje je imao nekadašnji “Žitopromet”.\nOn je podsjetio da je “Pavgord” iz Foče kupio imovinu ovog mlinsko-prerađivačkog giganta, da je remont trajao oko tri mjeseca i da je “Novi Žitopromet” sa radom krenuo 1. marta.\n“Krajem juna smo krenuli sa otkupom pšenice, onako kako smo i obećali ratarima”, rekao je Tomić i dodao da su u toku žetvene sezone primili 8.500 tona pšenice od domaćih proizvođača i prvi izašli sa cijenom ove žitarice koja je u tom momentu odgovarala ratarima.\nTomić je napomenuo da su sa ovakvim otkupom prve godine u “Novom Žitoprometu” zadovoljni, ali da su, ipak, sredinom jula iz Srbije morali da uvezu oko 1.000 tona pšenice i oko 150 tona mađarske pšenice.\n“Brašno isporučujemo trenutno samo na prostoru BiH i svakodnevno po jedan kamion do Širokog Brijega, Nevesinja, Teslića, Banjaluke i Tuzle. Na ovaj način postepeno osvajamo ona mjesta na koja smo i ranije plasirali naše brašno”, rekao je Tomić.\nOn je istakao da je brašno izuzetno dobrog kvaliteta, a da bi sve to funkcionisalo vraćeni su na posao stari tehnolozi koji redovno ispituju i kontrolišu kvalitet brašna.\n“Novi vlasnik Gordan Pavlović uložio je značajna sredstva u laboratoriju”, rekao je Tomić.\nIako je konkurencija sada malo veća u odnosu na period od prije nekoliko godina, Tomić kaže da u “Novom Žitoprometu” nemaju razloga za brigu zbog kvaliteta koji imaju.\n“Sada iz pekare idemo sa četiri vrste proizvoda – bijeli i polubijeli hljeb od 600 grama, somunski hljeb od 800 grama i cvijet hljeb, a cijene su od 1,10 do 1,40 KM”, rekao je Tomić.\nU “Novom Žitoprometu” trenutno je zaposleno 60 radnika i plate su redovne, što, prema Tomićevim riječima, potvrđuje ozbiljne namjere novog vlasnika da razvija ovo preduzeće.\nPrevious articleDukat: b.Aktiv LGG Super Smoothie sa spirulinom\nNext articleKraš: Nova Tortica Crunchy\nUvoz kafe u BiH 2020. manji za 800 tona\nCarlsberg Hrvatska: Somersby se izvozi u Singapur, Tahiti i na Bahame\nNovi proizvod: Linija Hello Sunshine iz Saponije


Srbija: Porodice nestalih gube nadu | Institute for War and Peace Reporting\nSrbija: Porodice nestalih gube nadu\nPrvi kroaci su preduzeti da se rasvetli sudbina nestalih sa Kosovo, ali je dragoceno vreme izgubljeno\nMedjunarodna zajednica, tri godine posle preuzimanja uprave nad Kosovom, zahvaljujuci promenjenoj politici iz Beograda, preduzima prve korake da se rasvetli sudbina nestalih Srba, Roma i Bosnjaka na Kosovu.\nPorodice nestalih, medjutim, to vise ne tesi. Dragoceno vreme je izgubljeno, a sa njim i nade da ima prezivelih.\nKarla del Ponte, glavni tuzilac Haskog tribunala, saopstila je ono sto su zvanicnici u Beogradu i rodbina nestalih dugo prizeljkivali da cuju. Ona je u Pristini, 19. aprila, izjavila da vodi istragu protiv tri pripadnika nekadasnje Oslobodilacke vojske Kosova, OVK.\nObracajuci se novinarima nakon razgovora sa sefom UNMIK-a Mihaelom Stajnerom, ona je rekla: "Sigurna sam da ce ove godine biti podignuta i prva optuznica, a nadam se da cemo do kraja godine zavrsiti jos dve istrage".\nIako se jos ne znaju njihova imena, rodjaci otetih ovo su shvatili kao zakasneli pocetak ispravljanja nepravde.\nSrbi, Romi, a neretko i Bosnjaci, poceli su da nestaju na Kosovu jos tokom prvih sukoba izmedju novoosnovane Oslobodilacke vojske Kosova i srpskih oruzanih snaga, u prolece 1998. godine, ali se trend otmica dramaticno povecao posle NATO udara kada su srpske snage napustile Kosovo, a medjunarodna zajednica preuzela brigu o bezbednosti.\nKoliko je ljudi - pripadnika manjina na Kosovu tacno nestalo i ubijeno tesko je dokuciti, jer razne organizacije raspolazu razlicitim podacima, a brojke se krecu - od 600 do 1500 - sto uglavnom zavisi od nacina na koje razlicite organizacije prihvataju prijave. Medjunarodni komitet Crvenog krsta, na primer, prihvata samo prijave najuze rodbine, dok drugi imaju nesto meksi pristup - prijave svedoka, suseda...\nPrema podacima jugoslovenskog Komiteta za prikupljanje podataka o izvrsenim zlocinima protiv covecnosti i medjunarodnog prava, koji je sabrao izjave svedoka i bliznjih ubijenih i nestalih, sudsko-medicinsku dokumentacija, kao i podatke prikupljene od policije, VJ, Crvenog krsta Jugoslavije, Srpske pravoslavne crkve i Udruzenja porodica kidnapovanih i nestalih Srba sa Kosova i Metohije - u periodu od 11. juna 1999. do novembra 2001. na Kosovu je ubijeno 709 Srba i Crnogoraca civila, 67 Albanaca i 71 pripadnik ostalih nacionalnosti. U istom periodu, prema podacima pomenutog Komiteta, na Kosovu je nestalo 1154 lica (1002 Srbina i Crnogorca i 152 lica ostalih nacionalnosti).\nPodaci koje poseduje beogradski Fond za humanitarno pravo odnose se na period od dolaska KFOR-a na Kosovo do 31. decembra 2000. godine, pokazuju da je nestalo ili oteto 932 lica srpske, crnogorske, bosnjacke i romske nacionalnosti. Sudbina 593 osobe jos uvek nije razjasnjena.\nPo podacima Medjunarodnog komiteta Crvenog krsta, od januara 1998. do kraja prosle godine ukupno je prijavljeno 1035 nestalih lica: 646 Srba, 67 Crnogoraca, 219 Roma i 103 Bosnjaka, Goranca i ostalih.\nOd ukupno prijavljenih nestalih Srba i dalje se ne zna sudbina 602 lica. Medju pripadnicima albanske nacionalnosti od 4.668 nestalih reseno je 1.753 slucaja (zivih je pronadjeno 1.242 - 942 lica su bila u srpskim zatvorima, a mrtvih 511).\nKako je za IWPR objasnio Fransoa Blansi, sef sluzbe trazenja, "MKCK u svoje spiskove iskljucivo unosi imena ljudi prijavljenih na zahtev najuze porodice". Podaci koje poseduju menjaju se gotovo svakodnevno, Blansi kaze da su nedavno primili prijave od nekih porodica za njihove clanove koji su nestali jos pre tri godine.\nUdruzenje porodica kidnapovanih i nestalih lica sa Kosova i Metohije do nedavno je tvrdilo da na svom spisku ima 1.300 nestalih, a sada kazu da su prikupili i prijave porodica koje do sada nisu zelele da prijave svoje nestale, tako da imaju 1.518 prijavljenih osoba. Po objasnjenju Olivere Budimir, sekretara Udruzenja, na njihovim spiskovima nalazi se vise lica zato sto su oni prihvatali prijave i daljih rodjaka i suseda. "U nekim selima otete su citave porodice, neke nisu imale potomaka, nije imao ko da ih prijavi", kaze ona.\nU periodu kada su NATO trupe usle na Kosovo, na celu u Srbiji jos je bio Slobodan Milosevic, koji je odbijao da saradjuje sa medjunarodnom zajednicom, tako da je dragoceno vreme da se intervenise, propusteno.\nOd tada, porodice nestalih prozivele su pravu golgotu. Iscrpljeni od trogodisnjeg traganja, ocajni od obijanja pragova medjunarodnih i domacih humanitarnih organizacija i institucija mnogi od njih postali su zrtve prevara raznih mesetara, samozvanih advokata i detektiva koji su im izvukli novac i, kako sami kazu, "vrte se u zacaranom krugu obecanja i nerazumevanja".\nDa bi skrenuli paznju javnosti, vrlo cesto su skloni stihijnim akcijama koje se, ponekad, zavrsavaju i incidentima: prilikom protesta na ulicama sukobljavali su se sa Beogradjanima, sutirali automobil prethodnog sefa UNMIK-a, Hansa Hakerupa, posto ih nije primio na razgovor, docekivali Havijara Solanu i Karlu del Ponte sa pogrdnim uzvicima.\nPosle ekshumacija grobnica na Kosovu koje je 1999. i 2000. godine obavio Haski tribunal, a koje su, pre svega, bile usmerene na istrage o eventualnim ratnim zlocinima, nadleznost je preneta na UNMIK, odnosno njegovu komisiju za nestala lica. Na Kosovu od tada nije bilo ekshumacija.\nProslog jula, porodice nestalih Srba u Gracanici su protestovale i strajkovale gladju trazeci da se pocne sa razresavanjem sudbine nestalih clanova njihovih porodica. Zvanicnici UNMIK-a tada su ih obavestili da u pokrajini ima jos 1.260 neidentifikovanih posmrtnih ostataka, ali da zbog, ranijih zategnutih odnosa sa bivsim rezimom u Beogradu, nisu preduzimani koraci da se oni, bar sa srpskom stranom, identifikuju.\nSve do avgusta 2001. godine, kada je formiran drzavni Koordinacioni centar za Kosovo i Metohiju i na njegovo celo postavljen potpedsednik Vlade Srbije Nebojsa Covic, nije bilo nikakvog napretka u resavanju ovog pitanja.\nCovicev aktivniji nastup, pregovori sa Hansom Hekerupom, doveo je do objedinjavanja rada saveznih i republickih institucija i formiranja Koordinacionarnog centra za Kosovo i Metohiju, i uspostavljanja Biroa za nestala i oteta lica. Na celo Biroa postavljen je Gvozden Gagic.\nPretpostavlja se da je Coviceva kooperativna politika prema UNMIK-u i Kosovu preokrenula i odnos medjunarodne zajednice prema ovom pitanju.\nPosle potpisivanja Sporazuma o saradnji Jugoslavije i UNMIK-a, 5. novembra prosle godine, koji su potpisali Hans Hekerup, specijalni izaslanik UN za Kosovo i Nebojsa Covic, kojim su se obe strane obavezale da ce, izmedju ostalih pitanja, saradjivati u resavanju sudbine oko 4000 nestalih lica iz svih etnickih zajednica sa Kosova, saradnja je proteklih meseci intenzivirana.\nPotpisujuci ovaj sporazum UNMIK se saglasio da, do kraja ove godine, istrazi sve neispitane grobnice na Kosovu i preduzme ekshumacije postojecih posmrtnih ostataka (1.250 neidentifikovanih posmrtnih ostataka sirom Kosova) radi identifikacije i vracanja tela clanovima porodica.\nU ekspertske ekipe, pored medjunarodnih i albanskih, ukljuceni su i patolozi i forenzicari iz Srbije i poceo je zajednicki rad.\nUporedo, doslo je do pojacane saradnje s Haskim tribunalom. Florans Artman, portparol tuzilastva Haskog tribunala izjavila je da je doslo do razmene informacija, da su nove vlasti u Srbiji "dostavile Hagu svu dokumentaciju". Istrazitelji ovog suda u medjuvremenu su prikupili oko 80 svedocenja rodjaka nestalih i ocevidaca. "Optuznice cemo podici samo protiv onih za koje imamo dokaze", objasnila je Artmanova.\nDelegacija Koordinacionog centra sastala se cetiri puta sa Karlom del Ponte. Posle poslednje posete Haskom tribunalu krajem marta, Gvozden Gagic je najavio "da treba ocekivati uravnotezen pristup haskih istrazitelja u utvdjivanju zlocina pocinjenih na obe strane".\nNeposredno uoci posete Karle del Ponte Beogradu i Pristini, porodicama nestalih i otetih lica sa Kosova, raseljenim u Srbiji i Crnoj Gori, omogucena je identifikacija 350 odevnih predmeta sa ekshumiranih leseva iz vise masovnih grobnica na Kosovu, prvi put van teritorije Kosova, sto se smatra vaznim potezom u odnosima Beograda i administracije UN.\nZbog toga se cinu identifikacije odazvao znatno veci broj clanova raseljenih porodica sa Kosova i izrazilo spremnost da svedoci pred haskim istraziteljima.\nCetvorodnevno inicijalno prepoznavanje odece, obavljeno je od 13. do 16. aprila u blizini motela "Rudare" kod Kursumlije. Na identifikaciju je doslo 614 clanova porodica nestalih i kidnapovanih Srba i drugih etnickih zajednica. Odecu svojih najblizih prepoznalo je njih 53, dok je 267 srodnika dostavilo uzorke krvi za DNK analizu.\nOva identifikacija, makar i zakasnela, prvi je rezultat pojacane saradnje Koordinacionog centra i UNMIK-ove komisije za nestala lica.\nSef biroa za kidnapovana i nestala lica Koordinacionog centra za Kosovo i Metohiju Gvozden Gagic, rekao je u izjavi za IWPR, da "ovu identifikaciju smatram pozitivnim i znacajnim korakom u rasvetljavanju sudbina kidnapovanih i nestalih, jer je saznanje istine ono sto zele sve porodice". Istovremeno, dodao je on, "ovo je bila i prilika da se neki od clanova porodica susretnu sa istraziteljima Haskog tribunala koji su, sa njih 44, razgovarali povodom istrage o ratnim zlocinima".\nUprkos sve uocljivijih napora beogradskih vlasti i UNMIK-a da posle potpisivanja sporazuma Hekerup - Covic, i tri protokola - prvi, o saradnjii patologa, drugi o razmeni posmrtnih ostataka i treci, koji podrazumeva proveru mesta na kojima se navodno nalaze jos zivi zatoceni na Kosovu - njihove porodice su i dalje veoma nezadovoljne.\nPosebno negodovanje medju rodbinom izazvala je odluka srpske vlade o premestanju 180 albanskih zatvorenika iz zatvora u centralnoj Srbiji na Kosovo krajem marta i pocetkom aprila, cime je ispunjen i jedan od zahteva medjunarodne zajednice. Ogorcenje je izazvala informacija da je njih 80 odmah po dolasku na Kosovo oslobodjeno.\nRodjaci su se nadali da ce ti Albanci biti zadrzani kao taoci sve dok se nesto opipljivo ne ucini po pitanju njihovih nestalih rodajaka. Postojale su nade da bi njihovi rodjaci, za koje mnogi veruju da su jos zivi mogli biti "trampljeni" za albanske zatvorenike.\nPorodicama nestalih i otetih Covic je objasnio da su, kada je rec o albanskim zatvorenicima, bili obmanjivani od bivseg rezima. "Sirene su dezinformacije da je 2.000 albanskih zatvorenika u zatvorima u centralnoj Srbiji da bi bili nekakvi taoci za nekakve razmene... "\nOlivera Budimir, sekretar Udruzenja porodica nestalih i kidnapovanih lica sa Kosova, u izjavi za IWPR, objasnjava razloge njihovog nezadovoljstva. Ona kaze da oni ne mogu da poveruju da do sada nije pronadjen ni jedan preziveli sunarodnik, a da je razreseno samo 40 slucajeva, dok su iz srpskih zatvora oslobodjeni svi albanski zatvorenici.\nPorodice nestalih traze da se prosiri mandat Haskog tribunala, i na period posle 12. juna 1999. godine, posle dolaska KFOR-a. "Upravo su nakon tog datuma u preko 90 odsto slucajeva nestajali ili su otimani nasi srodnici", kaze Olivera Budimir.\n"Povredjeni smo sto se i sa ovom identifikacijom cekalo dve godine. Mnogo toga je unisteno, polutrulo... Clanovi porodica mogu proci pored predmeta svoj najblizih, a da to ni ne znaju. Albanskim porodicama uvid je bio omogucen odmah posle ekshumacija...", kaze ona, ne krijuci nezadovoljstvo i odnosom medjunarodne zajednice, ali i sporoscu ovdasnje vlasti prema resavanju njihovih problema.\nNeke od razloga za nezadovoljstvo ne spore ni Covic, ni Gagic.\n"Njihovo nezadovoljstvo i kad je rec o traganju za prezivelima, i o zakasnelim identifikacijama, sasvim je opravdano", kaze Gagic. Takodje, kaze on, "mada, sada, imamo veoma dobru saradnju sa komisijom UNMIK-a, nasi zahtevi i prijave uredno se obradju, imam utisak, kada je rec o dojavama za privatne zatvore u nekim selima, da se one ponekad 'turisticki' obrade ".\nNaime, objasnjava on, kada predstavnici UNMIK-a odu u ta mesta oni ne izvrse detaljnu pretragu, vec se samo raspituju, i kada dobiju odrecan odgovor, prihvataju to kao validan podatak.\nNebojsa Covic na tribini Fonda za humanitarno pravo, odrzanoj polovinom aprila u Medija centru u Beogradu, rekao je da "kada je rec o sudbini nestalih i otetih lica postignuto veoma malo, ali verujem da ce UNMIK ispostovati rokove na koje se obavezao". On je najavio da ce, uz pomoc Medjunarodne komisije za nestala lica, u Beogradu uskoro biti otvorena laboratorija za DNK analizu koja ce biti umrezna sa laboratorijama u Sarajevu, Tuzli, Zagrebu i Pristini, sto ce omoguciti znatno efikasniji rad na identifikacijama.\nVecina porodica nestalih, posto su izgubljene godine, sada traze krivce i osvetu. Tako je nekolicina njih prekinula i vec pomenutu tribinu Fonda za humanitarno pravo optuzujuci i organizatore i ucesnike skupa da samo govore o srpskim zlocinima, ali ne i zlocinima koji su pocinjeni nad clanovima njihovih porodica.\nDvojicu ucesnika, albanskih novinara iz Pristine, clanovi Udruzenja optuzivali su za ubistva, dok su direktorku Fonda Natasu Kandic i predsednicu Helsinskog odbora u Srbiji Sonju Biserko, najpre ispisanim parolama, a zatim i uzvicima nazivali albanskim prezimenima "Kandici" i "Biseraj".\nSve je manje nade da medju nestalima ima prezivelih. Kako je Rada Trajkovic, sef poslanicke grupe srpske koalicije "Povratak" u kosovskom parlamentu, izjavila u beogradskoj "Ilustrovanoj politici (9. februara): "Volela bih da me buducnost demantuje, ali mislim da su ti ljudi mrtvi i to znaju cak i predstavnici medjunarodne zajednice. To je tajna medjunarodne zajednice, jer su oni odgovorni za sve zlocine sve dok se ne obznane imena albanskih ekstremista i terorista koji su to zaista pocinili".\nVesna Bjekic je slobodni novinar iz Beograda.


Poslednja Mesečeva četvrt u Biku donosi nezgodne dane: Ne donosite nagle i nepromišljene odluke! - Astrosudbina\nPoslednja Mesečeva četvrt u Biku donosi nezgodne dane: Ne donosite nagle i nepromišljene odluke!\nČetvrta faza Meseca, u vidu čestih promena raspoloženja, odraziće se na sve znakove, najviše na Lavove i Rakove, zato što njima upravljaju Sunce i Mesec, za novosti.rs piše Marina JUNGIĆ MILOŠEVIĆ\nHoroskop: Poslednja Mesečeva četvrt u Biku donosi nezgodne dane: Ne donosite nagle i nepromišljene odluke!\nPosledica ovih napetih aspekata, osim promenljivog raspoloženja, mogu da budu neurotično, čak i histerično ponašanje, kao i nagle, nepromišljene odluke, zbog situacija na koje ne možemo da utičemo (više sile): od prirodnih katastrofa, zemljotresa, elementarnih nepogoda, preko selidbe, promene mesta boravka, posla ili radnog mesta, pa sve do partnerovog iznenadnog odlaska na put ili raskida. Ovo se, pre svega, odnosi na rođene u prvoj i trećoj dekadi fiksnih znakova, budući da Uran obrazuje aspekte sa njihovim Suncem.\nMada Merkur, planeta komunikacija i posla, krajem ovog perioda, “beži” iz kvadrata sa Mesecom u poslednjoj fazi, njegov uticaj ipak će osetiti fleksibilni znaci, Blizanci, Device, Strelčevi i Ribe, koji mogu da budu subjektivni i skloni pogrešnim zaključcima. Takođe, trebalo bi da izbegavaju nepotrebne troškove i rizične finansijske transakcije, na šta upozorava neharmoničan aspekt (inkonjukcija) između poslednje Mesečeve četvrti i Venere (novac), čiji je uticaj oslabljen u Devici.\nIpak, nije sve tako “crno”, budući da će poslednja Mesečeva četvrt u Biku krajem sedmice biti u harmoničnim aspektima sa tranzitnim Saturnom i tranzitnim Neptunom. Trigon sa Saturnom, planetom ambicije, odgovornosti i trajnosti, najavljuje poslovne kontakte i uspostavljanja dugoročne saradnje, naročito sa strancima, kao i mogućnost odlaska na stručno usavršavanje u inostranstvo.\nSekstil sa Neptunom, simbolom podsvesti i iluzija, pogoduje osobama koje se bave kreativnim zanimanjima, jer budi inspiraciju i podstiče potrebu za maštanjem, bilo da se radi o pevačima, kompozitorima, plesačima, glumcima, slikarima, piscima, ali i naučnicima, lekarima, farmaceutima, kao i praktikantima alternativnih vidova lečenja.\nPošto je Uran ove godine, posle 84 godine, ušao u znak Bika, aspekti koje obrazuje sa ostalim planetama, najavljuju nove mogućnosti za zaradu na polju poljoprivrede, proizvodnje organskih namirnica, navodnjavanja, pošumljavanja, ekologije i sl. Osim ovih oblasti, Uran u konjunkciji sa poslednjom Mesečevom menom u Biku, donosi i nove mogućnosti na polju finansija, naročito kada se radi o virtuelnoj valuti, bitkoinu, zbog čega će se mnogi više okrenuti “majnovanju”, kako nazivaju ovaj vid povećavanja prihoda preko interneta.\n26-May-2020, 07:13 UT/GMT\nSun 05° Gemini 30' 18"\nMoon 17° Cancer 13' 35"\nMercury 26° Gemini 29' 38"\nVenus 18° Gemini 30' 31" R\nMars 08° Pisces 53' 44"\nSaturn 01° Aquarius 46' 20" R


Radionica za studente medicine na razmeni – Pregled kolena i skočnog zgloba – Medicina Sporta\nRadionica za studente medicine na razmeni – Pregled kolena i skočnog zgloba\nU cilju upoznavanja studenata medicine na razmeni, u okviru programa koji organizuje IFMSA Srbija, organizovali smo praktičnu radionicu, koju je vodio prvi strani student na specijalizaciji Sportske Medicine, dr Omar Al Seyrafi.\nDr Al Seyrafi je trenutno zaposlen kao načelnik Klinike za koštano-mišićna oboljenja unutar Aspetar klinike, Doha, Katar. U okviru svog rada na Klinici, Dr Al Seyrafi svakodnevno vrši preglede koštano-mišićnog sistema, kako kod vrhunskih sportista, tako i kod fizički aktivnog stanovništva opšte populacije. Svoje višegodišnje iskustvo u pregledu koštano-mišićnog sistema preneo je ovom prilikom mladim kolegama na razmeni u okviru dvočasovne radionice.\nLaboratorija za medicinu sporta i terapiju vežbanjem, sa velikim ponosom ističe svoju jedinstvenu mogućnost da u okviru rada i aktivnosti studentima na razmeni približi veštine i iskustva jedne od svetski priznatih klinika sportske medicine, kakva je Aspetar klinika u Dohi, Katar.\nNova grupa studenata medicine na razmeni – tim Laboratorije za medicinu sporta i terapiju vežbanjem okuplja nove članove i tokom avgusta


VESTI ~ Obeležen dan Svetog Save svečano u Centru Sava\nBEOGRAD - Svečanom akademijom u Centru Sava obeležen je Dan Svetog Save, a ministar prosvete, nauke i tehnološkog razvoja Žarko Obradović poručio je da su dela i delovanje tog prosvetitelja oslonac i poruka i danas "kada vodimo borbu za očuvanje državnog integriteta i nacionalnog identiteta".\n"Samo svetosavskom međusobnom slogom i jedinstvom, prevladavanjem uskih stranačkih i drugih interesa za račun našeg opšteg višeg državnog interesa možemo u postojećim, vrlo kompleksnim okolnostima, postići optimalnu meru u odbrani Kosova i Metohije, u zaštiti naših sunarodnika u južnoj srpskoj pokrajini i očuvanju tamošnjih naših svetinja", rekao je Obradović.\nMinistar je naglasio da se ta školska slava, kao i prehodnih godina, decenija i vekova, dostojanstveno i svečano slavi u svim školama u Srbiji kao i državama u kojima živi srpski narod.\n"Srpski narod se okuplja povodom Svetog Save, slaveći svog najvećeg prosvetitelja i iskazujući privrženost njegovom imenu i neprolaznom delu", rekao je Obradović.\nPrema njegovim rečima ove godine proslava Savindana kalendarski se podudara sa vrlo važnim godišnjicama srpske, ali i svetske kulturne i opšte istorije, poput 17 vekova od Milanskog edikta, devet vekova od rođenja Svetog Simeona Nemanje, koji je zajedno sa Svetim Savom napravio kamen temeljac srpske državnosti i duhovnosti, kao i dva veka od rođenja Petra Drugog Petrovića Njegoša.\nKako je rekao, ključni motiv i glavna svrha obrazovanja jeste borba za obrazovanu, modernu, razvijenu i demokratsku Srbiju i dodao da strategija razvoja obrazovanja koja je nedavno usvojena određuje ključne ciljeve obrazovanja od pretškoskog do doktorskih studija i celoživotnog učenja.\n"Kako smo zacrtali u strategiji valja nam uvek uravnotežavati brigu za jačanje naše međunarodne strateške pozicije i povećanje konkurentnosti i očuvanja nacionalnog, kulturnog nasleđa", kazao je Obradović.\nObraćajući se zvanicama, među kojima su bili i patrijarh srpski Irinej, premijer Srbije Ivica Dačić, pojedini ministri, poglavari verskih zajednica u Srbiji, predstavnici vojnog vrha i diplomatskog kora, ministar je rekao da srpsko obrazovanje ima nesporne vrednosti i izuzetne rezultate.\nObradović je podsetio na dosadašnja dostignuća i ukazao na neprekidan rast čitalačke, matematičke i informatičke pismenosti, kao i sve brojnije uspehe učenika i studenata na međunarodnim takmičenjima. Među uspesima ministar je naveo svrstavanje Univerziteta u Beogradu na Šangajsku listu od 500 najboljih na svetu, sve konkurentniju i širu integraciju u evropski obrazovni prostor i napredak u socijalnom dijalogu sa sindikatima zaposlenih u obrazovanju.\nSvetosavska akademija započela je intoniranjem himne Bože pravde, a upriličen je i kulturno-umetnički program. Obrazovne ustanove u Srbiji koje poštuju preporuku Ministarstva prosvete, obeležavaju danas Svetog Savu, školsku slavu u čast prvog srpskog arhiepiskopa, prosvetitelja, tvorca zakonodavstva, dok će neki kolektivi obeležiti Savindan u nedelju, na sam dan praznika.\nFoto Tanjug, F. Krainčanić


Idemo sami ako smo već nepoželjni – Srbija Sport\nIdemo sami ako smo već nepoželjni\nby SrbijaSport 06.05.2022., 12:35\nGeneralni sekretar FK Novi Pazar Fikret Međedović rekao je da je očigledno da taj superligaš nekome smeta.\nIstiče i da je to razlog što ga je Fudbalski savez Srbije (FSS) kaznio sa deset miliona dinara i uslovnim oduzimanjem šest bodova. Inače, UEFA je poslala dojavu da postoji sumnja da je Novi Pazar nameštao utakmice, a savez je reagovao na osnovu te sugestije.\n„Želimo da pitamo na osnovu kojih kriterijuma i kojih konkretnih dokaza se donose ovakve drastične odluke. Sudeći po našim rezultatima, formi i igrama izvesno je da ćemo obezbediti opstanak u Superligi, pa ovakvim postupcima određeni pojedinci žele da nas spreče da ostvarimo taj uspeh“, rekao je Međedović.\nOn je priznao da u klubu ne znaju na šta da se žale i zatražio da se obelodane dokazi i pojedinci koji su navodno učestvovali u nelegalnim radnjama.\n“Pošto je jasno da smo trn u oku, pošteno je da nam se otvoreno kaže da istupimo iz lige i mi ćemo to uraditi. Bolje je, nego da nas na ovaj način izbacuju. Ako smo već ovako nepoželjni, glupo je da trošimo novac od gradskog budžeta i sponzora. Bolje je da se ta sredstva usmere u druge svrhe”, ocenio je Međedović.\nFSS je kaznio Novopazarce sa 10 miliona dinara zbog sumnji u nameštanje rezultata utakmice između Radnika i Novog Pazara (2:0), koja je odigrana 11. aprila u Surdulici.\nOsim toga, navodi se de će uslovna kazna u vidu oduzimanju šest bodova biti aktivirana ako Novi Pazar u naredne dve godine bude pod istragom Evropske fudbalske unije.\n“Ta novčana kazna predstavlja 20 odsto godišnjeg budžeta kluba, koji je jedan od najmanjih u Superligi. Jasno da i na taj način žele da zaustave Novi Pazar i otežaju mu budući rad i funkcionisanje”, zaključio je Fikret Međedović.\nTri kola pre kraja prvenstva, Novi Pazar je peti u plej-aut grupi i ukupno 13. među superligašima sa 35 bodova.\nBONUS VIDEO: Majstorija Dušana Tadića za vođstvo Ajaksa


Sportski tereni na Rekreacionom zatvoreni Rekviziti uklonjeni - Sandžak Haber - Sandžačke Internet Novine\nNaslovna Vijesti Sportski tereni na Rekreacionom zatvoreni Rekviziti uklonjeni\nSportski tereni na Rekreacionom zatvoreni Rekviziti uklonjeni\nKako ne bi bilo okupljanja građana, sva igrališta i sportski tereni na otvorenom biće uklonjeni u narednom periodu. Radnici su već deinstalirali terene na sportsko rekerativnom centru i u Ulici Mehemeda Alibašića, a sve u cilju da građani budu bezbedni od zaraze korona virusom.\n„Dobili smo dopis iz Ministarstva sporta i omladine o zabrani korišćenja svih sportkih terena i obustavljanje svih sportkih procesa, tako da ćemo kako bi zaštitili građane ukloniti sve sprave na sportkim terenima i igralištima na sportko rekreativnom centru, ali i u naseljima“, rekao je direktor Sportkog centra Emir Mehemdović, apelujući na građane da poštuju mere opreza da ostanu kod kuće i izbegavaju okupljanja kako bi se zaštitili od moguće zaraze.\nZbog zaštite građana mobilijari i sprave na igralištima i sportskim terenima biće uklonjeni iz svih naselja u gradu i narednih dana u mestima gde postoje. Nakon prestanka vanrednog stanja i kada situacija sa korona virusom bude pod kontrolom u našoj zemlji sve će biti vraćeno kako je i bilo. Predstavnici nadležnih službi zahvaljuju građanima na razumevanju, jer su, kako kažu, prepoznali da je ovo urađeno kako bi svi bili bezbedniji od moguće zaraze korona virusom.\nPrethodni tekstSVE ŠTO TREBA DA ZNATE: Mere u cilju suzbijanja Koronavirusa\nSledeći tekstEvo jednog od razloga velike smrtnosti u Italiji


Nemački mediji: Budućnost „otvorenog neba“ sada u rukama Rusije i Evrope - 28.11.2020, Sputnik Srbija\nNakon povlačenja Sjedinjenih Američkih Država iz Sporazuma o otvorenom nebu, taj sporazum se našao pod pretnjom, a njegova budućnost zavisiće pre svega od Rusije i... 28.11.2020, Sputnik Srbija\nPartner Evropa bez Amerike i Rusija u otvorenom nebu nije dobro dok postoji NATo.\nvesti, politika, rusija, svet, evropa\n22:55 28.11.2020 (Osveženo: 01:04 26.08.2021)\nKako objašnjava autor članka, Moskva želi da sačuva Sporazum, ali samo uz pouzdanu garanciju da Americi neće biti prenošeni obaveštajni podaci o „otvorenom nebu“. Istovremeno se navodi da je i Nemačka zainteresovana za spas dogovora.\n„To je važan deo evropske arhitekture kontrole naoružanja“, istakao je ranije šef nemačke diplomatije Hajko Mas.\nSa svoje strane, Vašington je svoje napuštanje Sporazuma objasnio time da Moskva navodno krši njegove uslove i da, konkretno, ne dozvoljava izvođenje osmatračkih letova iznad Abhazije i Južne Osetije. „Špigl“ piše da, bez obzira na međunarodni protest, Rusija smatra te države nezavisnim i da one nisu obuhvaćene uslovima sporazuma.\nIstovremeno, Kremlj optužuje Vašington za neispunjavanje sporazuma, pozivajući se na „faktičku zabranu“ osmatračkih letova u regionima SAD gde nema pisti za avione AN-30B, kao i da je nemoguće sprovođenje obaveštajne aktivnosti na Aljasci i Havajima. Kako dodaje nemački list, Rusija je i dalje zainteresovana za nadgledanje aktivnosti Amerikanaca u Poljskoj i Nemačkoj, zbog čega za sada ne namerava da napusti sporazum, kao i da Berlin takođe želi da sačuva sporazum s Moskvom.\nPrema pisanju lista, Džo Bajden planira da preispita izlazak iz Sporazuma o otvorenom nebu, za šta će mu biti potrebna većina u Kongresu. Odnos snaga u američkom parlamentu zavisiće od rezultata reizbora u državi Mičigen. Međutim, eksperti smatraju da je demokratska većina malo verovatna.\n24 Novembar 2020, 14:36\nNemački „Špigl“ upozorava na to da će nakon Sporazuma o otvorenom nebu sledeći još opasniji udarac za sferu kontrole naoružanja biti isticanje Sporazuma o smanjenju strateškog ofanzivnog naoružanja (START 3). Kako je navedeno u članku, ukoliko on ne bude produžen početkom februara 2021. godine, prvi put tokom proteklih decenija u svetu neće ostati nijedan sporazum koji bi ograničio širenje nuklearnog oružja.\n29 Novembar 2020, 01:20


Dačić: Referenduma u Vojvodini nikada neće biti - Najnovije Vijesti\nLiga socijaldemokrata Vojvodine (LSV) predlaže da se „u Vojvodini raspiše referendum o tome da li građani prihvataju odluku Ustavnog suda Srbije od pre tri godine o ukidanju Statuta Vojvodine.\nNenad Čanak, poslanik u Narodnoj skupštini Republike Srbije i predsednik Lige socijaldemokrata Vojvodine, dao je zanimljiv osvrt na referendum u Republici Srpskoj. Čanak je poručio da ako je legalna odluka najviših pravosudnih institucija jedne suverene države moguće rušiti na referendumima koji se organizuju na delu državne teritorije, onda LSV predlaže da sličnu praksu uvedemo i u Srbiji. Čanak je tako povukao paralelu između Republike Srpske sa jedne i Vojvodine sa druge strane.\nMinistar spoljnih poslova Srbije Dačić se obratio povodom usijanja situacije u BiH zbog referenduma u Republici Srpskoj. Postavilo se pitanje, šta bi se desilo kada bi sada Autonomna pokrajina Vojvodina organizovala referendum o nekom pitanju koje se tiče isključivo Vojvodine, na šta je odgovorio da je za to ipak potrebna većina, takođe referenduma u Vojvodini ne može biti jer o tome treba da se donese odluka, a oni koji to predlažu nemaju većinu da donesu odluku ni na nivou mesne zajednice ili kućnog saveta.\nPolitička partija “Dveri” iz Srbije radila je proteklih godina političku kampanju za ukidanje autonomije Vojvodine, jer smatra da je autonomija štetna za jedinstvo Srbije i da je izvor separatizma u našoj zemlji, rekao je danas član Starešinstva “Dveri” Boško Obradović


Vesti online / Vesti / Srbija / Beograd i Priština opet bez rešenja\nPortparolka Evropske komisije Maja Kocijančič izjavila je da u razgovorima u okviru tehničkog dijaloga Beograda i Prištine nije postignut konačni dogovor kada su u pitanju registarske tablice za vozila.\nNi Brisel ne pomaže, i dalje bez dogovora za registarske tablice\nEU je potvrdila da se 8. septembra, tokom tekuće runde dijaloga Beograda i Prištine, između ostalog razgovaralo i o registarskim tablicama koje su deo sporazuma o slobodi kretanja, ali da dogovora još nema.\nKonačni dogovor nije postignut, a konstruktivno zalaganje obe strane biće potrebno da se do dogovora dođe, poručila je Kocijančičeva.\nSuprotno tvrdnjama šefice prištinske delegacije Edite Tahiri, u četvrtak uveče je i iz Kancelarije za KiM potvrđeno Tanjugu da još nije postignut dogovor o registarskim tablicama.\nTreći dan razgovora delegacija Beograda i Prištine počeo je u petak u zgradi Evropske diplomatske službe u Briselu,a kako je najavljeno, tema razgovora biće razgraničenje severnog i južnog dela Kosovske Mitrovice.\n* "ZSO za Srbiju glavno pitanje, u Prištini opšta konfuzija"\n* "Čuće se srpski ponovo u Prizrenu, Peći, Đakovici, Prištini"\n* Razgovori u Briselu: Beograd i Priština o spornim tablicama\nSRBIJA "Nema dileme: Srpska stolica je za stolom u Briselu"\nSRBIJA Šoltes: I Priština mora da se suoči sa prošlošću


Raspisan konkurs za predstavljanje Srbije na Bijenalu arhitekture u Veneciji 2018. godine - Gradjevinarstvo.rs\nMinistarstvo kulture i informisanja i Muzej primenjene umetnosti, u saradnji sa Udruženjem arhitekata Srbije, raspisali su konkurs za projekat predstavljanja Republike Srbije na 16. međunarodnoj izložbi arhitekture u Veneciji „La Biennale di Venezia“ 2018. godine.\nPrvi stepen konkursa predstavlja koncept i sadržaj izložbe, predočeni u kratkoj narativnoj i ilustrovanoj formi. Žiri može izabrati najmanje tri, a najviše pet predloga iz prvog stepena konkursa i pozvati u drugi stepen konkursa njihove timove.\nVenecija (preuzeto sa www.pixabay.com)\nPredlozi za prvi stepen konkursa moraju biti dostavljeni najkasnije do 1. decembra 2017. godine.\nFinalni predlozi u drugom stepenu konkursa moraju biti dostavljeni najkasnije do 10. januara 2017. godine.


Italija: Rusija brani evropsku civilizaciju - isarajevo.net\nRusija je naš glavni saveznik u borbi protiv terorizma i sa njom treba sarađivati radi zaštite evropske civilizacije od ekstremizma, izjavio je potpredsjednik Vlade i ministar policije Italije Mateo Salvini.\n„Vrlo sam srećan što američki predsednik Donald Tramp ima isti odnos prema Rusiji kao i ja. Rusija je naš glavni saveznik protiv terorizma. Mi Evropljani treba da sarađujemo sa predsjednikom Rusije Vladimirom Putinom kako bismo zaštitili našu civilizaciju od napada islamskih ekstremista“, izjavio je Salvini u intervjuu za list „Izvestija“, prenosi Sputnik.\nRanije je Salvini izrazio spremnost Italije da razgovara o statusu Krima i dopustio mogućnost da Rim stavi veto na produžetak evropskih sankcija. On je naveo da Italija, u odnosima sa Rusijom, treba da polazi od principa dobrosusjedskih odnosa, jer je Rusija njen značajan partner u trgovini i energetici.\n← U susret Svjetskom prvenstvu: Pogledajte kako izgleda igranje fudbala u svemiru (VIDEO\nNa današnji dan, 13. jun: Obnarodovan Milanski edikt →\nTrump promijenio mišljenje: Poduzet ćemo akcije protiv ruskih hakera!


"Lonely planet" proglasio Beograd za grad sa najboljim noćnim provodom na svetu! - Naši u svetu\n“Lonely planet” proglasio Beograd za grad sa najboljim noćnim provodom na svetu!\nObjavljeno 20/08/19 u 12:30\nBeograd je u izboru čuvenog “Lonely planeta” ponovo proglašen za grad sa definitivno najboljim i najpristupačnijim noćnim provodom na svetu!\n“Srpska prestonica nudi bučan i raznolik noćni život svakoga dana u nedelji, a pogotovu vikendom, gde žurke traju do ranih jutarnjih sati. Širok je spektar različitih žanrova muzike, te tako svako može pronaći mesto koje mu idealno odgovara gledajući po vrsti muzike, ali i atmosferi. Po beogradskim klubovima moguće je čuti različite spojeve tehno, elektronske, pop, džez, turbo-folk, ali i narodne muzike po modernim kafanama”, stoji u ovom svojevrsnom objašnjenju.\nStranci obožavaju beogradske splavove, i tokom čitavog leta uživaju u provodu na njima. Kako piše “Lonely planet”, cene po barovima, klubovima, splavovima, kafanama veoma su pristupačne, kao i cene smeštaja u poređenju sa glavnim gradovima u drugim državama. Podsetimo, još 2009. godine Beograd se našao na vrhu lestvice kada se radi o noćnom životu, i deset godina kasnije i dalje se drži kao prvi na planeti, prenosi Blic.\nStudija je analizirala 36 gradova u osam kategorija, uključujući i broj kafića i klubova koji postoje, te stopu kriminala, kao i prosečnu cenu za smeštaj, obrok brze hrane i taksi, a Beograd je proglašem najboljim “parti” gradom.\nNaša prestonica, postigla je veoma visok rezultat u svim kategorijama, dok je London ispred Beograda po broju barova i klubova. Iza Beograda su Meksiko Plaja del Karmen i Singapur pri čemu oni predstavljaju fantastičnu trojku kada se radi o burnom noćnom provodu.\nU Top 10 su još i Sankt Peterburg, Tokio, Seul, Istanbul, Bangkok, Buenos Aires…\nBaroviKafićiLonely planetNoćni provod\nPosle Italijana i nemački vojnici digli prašinu zbog uranijuma na Balkanu\nFotografije pijane Kejt Midlton zaprepastile su svet! A tek da vidite Vilijama!…\n“Lonely planet” uvrstio Srbiju u destinacije koje treba posetiti ove…\nBalkanci teško prihvataju ovaj evropski zakon: Crnogorskim ugostiteljima opada posao…\nLonely planet svrstao Srbiju u top 10 mesta koje treba posetiti, evo kako je…\nNeobični kafići u Beču: Uz kafu i piće, možete popraviti i kućne aparate (VIDEO)\nOtvorena sezona letnjih bašti (Schanigarten) u Beču, zanimljivost kako su dobile ime\nRestorani i kafići u Beču uskoro zvanično otvaraju sezonu letnjih bašti


Robert Gejts donosi i promene u Pentagonu\n09 novembar, 2006\nPredsednik Buš kandidovao je bivšeg direktora CIE Roberta Gejtsa da zameni dosadašnjeg sekretara za odbranu Donalda Ramsfelda. Izmedju ostalih funkcija, Gejts je nedavno bio član stručnog tima koji je razmatrao vodjenje rata u Iraku. Saradnik Glasa Amerike, Greg Flakus, kaže da bi Gejts mogao štošta da promeni kada bude preuzeo mesto šefa Pentagona.\nPojavivši se zajedno sa predsednikom Bušom i sekretarom Ramsfeldom, kratko vreme po objavljivanju svoje nominacije, Robert Gejts je rekao da nije očekivao taj posao:\n”Nisam očekivao da ću se vratiti u državnu službu i ni jedan posao nisam više voleo od posla predsednika teksaškog univerziteta A i M (A&M). Medjutim, Sjedinjene Države su u ratu u Iraku i Avganistanu, borimo se protiv terorizma svuda u svetu i suočeni smo sa drugim ozbiljnim pretnjama našem miru i bezbednosti.“\nGejts je više od 20 godina radio u Centralnoj obaveštajnoj agenciji, tokom vladavine šestorice predsednika, da bi na kraju služio kao direktor CIA-e, od 1991. do 1993. godine. Poslednje četiri godine bio je predsednik teksaškog univerziteta A&M, na samo dva sata vožnje od Bušovog teksaškog ranča, gde se - kako je izjavio Buš - sa njim sastao tokom vikenda:\n”Imali smo dobar razgovor u nedelju, u Krofordu. Gledišta nam se podudaraju i on shvata da smo u globalnom ratu protiv terorista, kao i da poraz u Iraku nije opcija.“\nNeki analitičari veruju da će Gejts zastupati gledišta nekih od savetnika bivšeg predsednika Buša, koji su kritikovali sadašnju američku politiku u Iraku. Profesor Univerziteta Džordžtaun, Pol Pilar, takodje bivši obaveštajni funkcioner, kaže da je Gejts oštrouman političar i vešt u rukovodjenju birokratijama:\n”Mislim da je pogrešno razmišljati o Gejtsu samo u svetlu njegove karijere obaveštajca, jer se on nije postepeno peo lestvicama CIA-e već je preskočio mnoge nivoe i ostavio trag kao dobar rukovodilac i kao zamenik savetnika za nacionalnu bezbednost.“\nPilar kaže da će Gejts verovatno uneti mnoge promene u Sekretarijatu za odbranu i kreirati nov pristup ratu u Iraku:\n”Mislim da Gejts sebe smatra osobom koja ume da rasčišćava teškoće. Ako bude potvrdjen na taj položaj siguran sam da ćemo uskoro čuti vesti da je imenovao pedeset novih akcionih grupa koje će razmatrati nove načine rešavanja problema, posle ćega će izdati različite direktive odeljenjima da menjaju ovo ili ono.“\nPotvrdjivanje Gejtsa na novu funkciju očekuje se u roku od nekoliko nedelja. Demokrate se verovatno neće usprotiviti tome jer su već neko vreme tražile da Buš smeni Ramsfelda, koji će ostati na položaju sve dok Gejts ne bude potvrdjen.


Za tranziciju na čistu energiju potrebni veći napori članica Energetske zajednice - Dijalog.net\nNaslovna Politika Evropska unija Za tranziciju na čistu energiju potrebni veći napori članica Energetske zajednice\nBeč, 31. oktobar 2018. – U Energetskoj zajednici (EZ) Crna Gora i Srbija i dalje predvode po implementaciji evropskih pravnih tekovina u oblasti energetike, Makedonija se probila na treće mesto a slede Albanija i Kosovo, pokazao je novi izveštaj EZ objavljen 31. oktobra.\nU izveštaju se ukazuje na napredak u reformi energetskih sektora članica EZ ali i ističe da su za uspeh tranzicije na čistu energiju potrebni veći napori.\n"Nema napretka kada je reč o uklanjanju jedne od najvećih prepreka – nerazrešenog spora između operatera prenosnih sistema Kosova i Srbije", navodi se u novom izveštaju.\nU saopštenju EZ navodi se i da su dve članice organizacije – Kosovo i Moldavija, predmet procedura za rešavanje sporova jer nisu prenele u svoja zakonodavstva zakone o kontroli emisije.\nČlanice EZ su EU i devet ugovornih strana – Albanija, BiH, Srbija, Kosovo, Makedonija, Crna Gora, Ukrajina, Moldavija i Gruzija a status posmatrača imaju Jermenija, Norveška i Turska, prenosi Euractiv.\nTagsčista energijaEnergetska zajednicaizveštaj\nPredhodno Srbija pala za pet mesta na Duing biznis listi Svetske banke\nSledeće Ustanovlјena godišnja nagrada Poverenika za opštinu ili grad jednakih mogućnosti\nTrećina evropskih reka i jezera ima dobar hemijski status\nKopenhagen, 27. mart 2019. – Novi izveštaj Evropske agencije za životnu sredi…\nTop Tags evropske integracije Evropska unija Društvo Srbija i Evropska unija OCD vladavina prava Evropska komisija konkurs Politika lokalna samouprava Pravosuđe Civilno društvo Vlada Republike Srbije mediji mladi


Peskov: Tragedija u Kazanju i Putinov nalog uticaće na zakon o dozvoli za oružje - Sputnjik Srbija\n01:48 19 Jun 2021\n13:42 12.05.2021 Preuzmite kraći link\n„Jučerašnji nalog je vrlo dobar povod za usaglašavanje mišljenja i praćenje toka izvršavanja ranije datih naloga. Nećemo se istrčavati, nalog je dat juče, biće izvedeni odgovarajući zaključci“, odgovorio je Peskov na pitanje koliko je ispunjen nalog predsednika od pre tri godine o pooštravanju kazne u oblasti trgovine oružjem u Rusiji.\nMediji su podsetili Peskova da su neki poslanici Državne dume, naprotiv, predložili da se dozvola za oružje izdaje licima starijim od 16 godina, na šta je portparol Kremlja rekao da ono što se dogodilo ne može da ne utiče na diskusiju o ovom nacrtu zakona u Dumi.\nPortparol Kremlja dodao je da postupci nastavnika u školi zaslužuju najviše pohvale i divljenje.\n„Što se tiče nekih odluka o nagrađivanju itd, za sada ne mogu da odgovorim na ovo pitanje, ali, naravno, predsednik dobija odgovarajuće izveštaje“, odgovorio je Peskov novinarima na pitanje da li je nastavni kolektiv škole u Kazanju, koje je pokazalo hrabrost, biti nagrađeno.\noružje, Kazanj, Rusija


Vučić u Subotici: Samo zajedno i u miru možemo napred\n07.03.2017. 18:20 > 18:39\nPredsednički kandidat Aleksandar Vučić poručio je danas da je zadatak Srbije da svi građani - Srbi, Mađari, Bunjevci i predstavnici drugih nacionalnih manjina, žive zajedno i žive sve bolje, ističući da svima nudi mir, stabilnost i poštovanje.\nAleksandar Vučić u Subotici\nVučić je na predizbornom mitingu u Subotici pred oko 5.000 ljudi pozvao Mađare da razmisle kako se prema njima odnosio u prethodne četiri godine, da to ocene po delima, a ne pričama.\n- Neka Mađari svojim srcem osete da li je svako spreman da radi za njih. Verujem da će srcem bolje da osete, jer ja da se dopadam ne umem - rekao je Vučić.\nVučić je rekao da u Srbiji živi veliki broj Mađara i da je obaveza Srbije da oni i sutra žive tu, da budu srećniji i zadovoljniji nego danas.\n- Ovo je njihova domovina, jednako kao naša otadžina i tu nema nikakve razlike - rekao je Vučić.\nVučićevu kandidaturu podržao je i olimpijac Davor Štefanek\nVučićevu kandidaturu podržali su sa govornice olimpijski šampion Davor Štefanek, motociklista Gabor Sagmajster, kao i čelnici Stranke vojvođanskih Mađara. Lider SVM Ištvan Pastor rekao je danas da je kandidat te stranke, ali i velikog broja vojvođanskih Mađara, na izborima za predsednika Srbije Aleksandar Vučić.\nPodrška: Među funkcionerima SNS i SVM je kandidaturu podržao i srpski motociklista GAbor Sagmajster\n- Želim da znaš: učinićemo sve da budeš predsednik Srbije i svih njenih građana. Ne činimo to samo zbog prijateljstva koje smo izgradili u proteklom periodu, već iz ubeđenja da ćeš biti dobar predsednik Repubike - poručio je Pastor u ličnom obraćanju Vučiću na predizbornom mitingu mitingu.\nPastor je kazao da je vojvođanska mađarska zajednica mala, ali da je ponosna na prošlost, ubeđenja i na snagu da razmišlja o svojoj budućnosti.\n- Srbiju doživljavamo kao sopstvenu domovinu i zato nam uopšte nije svejedno šta će se sa njom dešavati - rekao je Pastor, a potom nastavio obraćanje na mađarskom jeziku, navodeći da mu neki prebacuju da je odluku o podršci Vučiću doneo iz poltronstva zaboravljajući prethodne decenije.\n- Nisam poltron, vodim računa o zajedničkom interesu - rekao je Pastor i dodao da što se tiče prošlosti "svako ima svoju prošlost, a ona je za istoričare".\nZahvaljujući lideru SVM na podršci na izborima, Vučić je rekao da je Pastor iskreni prijatelj Srbije i srpskog naroda.\n- Pastor je bio taj koji je pravio most prema Mađarskoj i doprineo da Mađarska podrži Srbiju - rekao je Vučić i dodao da, primera radi, mađarski ministrar spoljnih poslova uvek dolazi na međuvladine konferencije sa EU kada se otvaraju poglavlja.\nVučić je rekao da je Srbija sa Mađarskom gradila odnose postepeno, znajući da će biti otpora, iskren i otvoren odnos, koji je na kraju prerastao u prijateljstvo.\nVučić je dodao da zna da je lideru SVM bilo teško da ga podrži na predsedničkim izborima, jer to ne može da objasni nekim ljudima koji to koriste i za napade na njega, isto kao što ni Rasimu Ljajiću nije lako da objasni svoju podršku u Pazaru, Tutinu, Sjenici.\n- Zamolio sam ih da to i ne rade ako osećaju problem i nelagodu, ali su oni dali podršku - kazao je Vučić.\nVučić je večeras poručio da će Srbija samo da se razvija i jača i ide napred, ali i da neće dozvoliti nikome da je ponižava i urušava. On je naveo da je država u Suboticu uložila mnogo novca, da je posle 25 godina započet, a, kako je rekao, biće i završen, "ipsilon" krak auto-puta, da se radi na obnovi Narodnog pozorišta u centru grada, da sa premijerom Mađarske Viktorom Orbanom postoje planovi da se od Palića napravi jedno od najlepših mesta u Srbiji...\nMost prema Mađarskoj: Vučić sa pristalicama u Subotici\nVučić je istakao da je za te tri godine premijerskog mandata, sa saradnicima iz stranke i koalicionim partnerima, uspeo da učini da Srbija počne da troši onoliko koliko zarađuje, kao i da pravi sistem koji donosi rezultat i koji će promeniti Srbiju.\nGovoreći o političkim protivnicima, Vučić je poručio da je sit političara koji samo nešto obećavaju i koji ne znaju šta će sa sobom, niti šta će da izgovore, pa kažu "glasajte za nas, pa će vam biti lakše". On je istakao i da su "prethodne vlasti uništile gotovo sve fabrike", i da je "aktuelna vlast počela da dovodi nove investitore, nudeći bolje uslove nego druge države".\n- Za ovih 500 ljudi koji su danas dogovoreni da budu zaposleni u Kontinentalu, vlada je platila tri miliona evra. Platili smo i platićemo mnogo više samo da obezbedimo sigurnost za građane, da imaju priliku da rade, da pokažui da su marljivi, vredni i da mogu da se izbore za svoju budućnost - poručio je Vučić.\nOn je pozvao gradjane da izađu na izbore 2. aprila i da “glasaju, po svojoj savesti, za budućnost Srbije”.\n- Glasajte za naše dobre i prijateljske i bratske odnose sa Mađarima, Bošnjacima i svima drugima, ali i za čvrstu, snažnu i jaku Srbiju, za svoju decu i budućnost Srbije - poručio je Vučić.\nPotpredsednica Vlade i ministarka kulture i informisanja Maja Gojković otvoriće sutra u Nacionalnom umetničkom muzeju u Temišvaru izložbu "Evropski fenomeni u kolekciji Galerije Matice srpske".


Bajden od Kongresa zatražio suspenziju poreza na gorivo – Balkanpress.rs\nPočetnaVestiDruštvoBajden od Kongresa zatražio suspenziju poreza na gorivo\nsreda, 22. juna 2022 : 21:47\nBajden od Kongresa zatražio suspenziju poreza na gorivo\nAmerički predsednik Džozef Bajden zatražio je danas od Kongresa da usvoji tromesečnu suspenziju federalnog poreza na gorivo, kako bi bile smanjene rekordne cene na pumpama i pomoglo se američkim porodicama tokom leta, prenosi agencija Rojters. Pojedine države, kao što su Njujork i Kontektikat, već su privremeno ukinule državne poreze na gorivo, dok su druge razmatrale ideje kao što su povraćaj novca i direktna pomoć.\nBajden je pozvao i pojedinačne savezne države da privremeno ukinu svoje državne poreze na gorivo, koji su često veći od federalnih, a od najvećih naftnih proizvođača traži da na predstojećem sastanku sa ministarkom za energiju Dženifer Grenholm iznesu ideje o tome kako obnoviti kapacitete za preradu nafte.\nBajden i njegovi savetnici su ovo pitanje razmatrali mesecima u svetlu sve većeg pritiska da preduzmu akciju i smanje rekordne cene goriva, koje su doprinele padu popularnosti predsednika i umanjile šanse njegove Demokratske stranke da zadrži većinu u Kongresu na izborima u novembru.\nZa privremeno ukidanje federalnog poreza na benzin od 18,4 centa po galonu (oko 3,8 litara) i 24,4 na dizel, potrebno je odobrenje Kongresa, zbog čega je Bajdenov zahtev uglavnom simboličan, prenosi Glas Amerike.\nČlanovi Kongresa iz obe stranke protive se ukidanju poreza, a neke demokrate, među kojima je i predsedavajuća Predstavničkog doma Nensi Pelosi, strahuju da bi taj potez imao ograničen uticaj na cene, ako veći deo uštede ide naftnim kompanijama i prodavcima.\n“Samo privremeno ukidanje poreza na gorivo, bez drugih mera, neće ublažiti rast troškova koji smo videli. U ovom jedinstvenom trenutku, kada rat u Ukrajini nameće posledice američkim porodicama, Kongres bi trebalo da preduzme šta može da im obezbedi olakšanje”, navodi se u saopštenju iz Bele kuće.\n“Privremeno ukidanje federalnog poreza na gorivo svakako će obezbediti kratkoročno olakšanje za vozače u Americi, ali neće rešiti suštinu problema – neravnotežu u snabdevanju i potražnji za naftnim proizvodima”, saopštio je portparol industrijskog udruženja Američkih proizvođača goriva i petrohemije.\nDodao je da su i dalje potrebne dugoročne mere da bi se povećala proizvodnja energije u SAD.\nProsečne cene goriva na pumpama trenutno su blizu pet dolara po galonu, a sve veća potražnja poklopila se sa gubitkom od oko milion barela dnevno proizvodnog kapaciteta.\nPoslednje tri godine, mnoge fabrike su zatvorene nakon što je potražnja naglo pala na vrhuncu pandemije.\npetak, 18. februara 2022 : 11:19\nsubota, 2. jula 2022 : 10:49\npetak, 1. jula 2022 : 16:42\nSvet subota, 2. jula 2022 : 10:52\nVesti subota, 2. jula 2022 : 10:49\nU Izraelu više ne moraju da se nose maske na otvorenom\nnedelja, 18. aprila 2021 : 17:26


Laković: Saradnja sa Abazovićem od prvog dana bila opterećena različitim pogledima – Portal Luca\nZa Televiziju Vijesti kaže da je njegova saradnja sa Abazovićem od prvog dana bila opterećena različitim pogledima koje su imali u odnosu na problematiku bezbjednosti\nDepolitizacija, reorganizacija i profesionalizacija policije – tri su razloga zbog kojih je Miodrag Laković prihvatio da bude savjetnik za bezbjednost potpredsjednika Vlade Dritana Abazovića. Zbog toga što ovi ciljevi, kako smatra, nisu ispunjeni, niti sprovedene aktivnosti onom dinamikom kako je tražio, Laković je danas podnio i pismenu ostavku Abazoviću.\nZa Televiziju Vijesti kaže da je njegova saradnja sa Abazovićem od prvog dana bila opterećena različitim pogledima koje su imali u odnosu na problematiku bezbjednosti.\nLaković je, kako kaže, potencirao da rad u kabinetu potredsjednika bude usmjeren na razvijanje sistema obavještajno-bezbjednosnog sektora, jačanje instutucija, unapređenje zakonodavnog okvira, metodologije rada i naravno koordinaciju službi bezbjednosti preko Biroa za operativnu koordinaciju.\nZa razliku od ovakvog strateškog pristupa, Laković tvrdi da je Abazovićev bio više operativnog karaktera i usmjeren na rješavanje pojedinih krivičnih djela.\nLaković smatra da prilikom ustoličenja mitropolita Joanikija na Cetinju nije došlo do policijskog prekoračenja ovlašćenja i da je policija upotrijebila minimum sredstava prinude da zaštiti javni red i mir. Postupanje Abazovića tokom tih događaja ne želi da komentariše, jer bi time povrijedio tajnost podataka, budući da je bio član Komisije koja je sačinila izvještaj o postupanju sektora bezbjednosti na Cetinju.\nKao pozitivnu aktivnost navodi rad na izmjenama zakona o utvrđivanju porijekla imovine i očekuje da će djelovati preventivno u odnosu na kriminalne grupe. Ističe da je dobro da postoji volja da se stvari u sektoru bezbjednosti mijenjaju i unapređuju, ali da politička volja sama po sebi nije dovoljna.\nZaključuje da se političari, koji uđu u sektor bezbjednosti, ponašaju kao dijete kada uđe u prodavnicu igračaka odnosno da im je svaka igračka zanimljiva i svaka bi da se proba.\n“Dok političari shvate da nisu eksperti iz te oblasti, šteta je već pričinjena”, tvrdi Laković.\nUpitan da li tu misli i na svog donedavnog šefa, Laković kaže da ne bi izdvajao nikoga već neka se svako prepozna za sebe.


Podeljeni besplatni udžbenici | VAmedia - info portal\n02/09/2020 02/09/2020 Нема коментара на Podeljeni besplatni udžbenici\nPredsednik opštine Mionica Boban Janković je u ponedeljak učenicima prvog razreda osnovnih škola „Milan Rakić“ Mionica i „Vojvoda Živojin Mišić“ Rajković i njihovih izdvojenih odeljenja podelio besplatne komplete udžbenika.\n-Knjiga nam daje znanje, a volja i vera ostvaruju uspeh – rekao je između ostalog predsednik opštine Mionica Boban Janković prvačićima, poželevši im puno sreće i uspeha u školi.\nOva lepa akcija je zaživela 2017. godine, od kada lokalna samopurava iz sredstava budžeta obezbeđuje besplatne komplete udžbenika svim prvačićima sa teritorije Opštine. Besplatni udžbenici će u velikoj meri rasteretiti kućni budžet roditelja 112 mioničkih mališana, koliko je ove godine upisano u prvi razred i koji su povodom polaska u školu svojih najdražih već izdvojili dosta novca za školski pribor, odeću, obuću i drugo.\nDrustvo, Naslovne vesti besplatni udžbenici, kompleti, Mionica, podeljeni, Rajković\nDrugi dan bez novoobolelih od korona virusa


Završetak restrukturiranja Srbijagasa do 1. jula - Ekonomske Vesti\n23. mar. 2016 23. mar. 2016 Andrija Matić 0 Comments Aleksandar Antić, Energetska zajednica, Janez Kopač, Ministarstvo rudarstva i energetike, MMF, restrukturiranje, Srbijagas, Svetska banka\nMinistar rudarstva i energetike u Vladi Republike Srbije Aleksandar Antić izjavio je danas da će restrukturiranje Srbijagasa biti završeno do 1. jula, i dodao da Energetska zajednica ne može da uspori otvaranje pregovaračkih poglavlja sa EU.\nAntić je u izjavi za novinare objasnio da su mere koje Energetska zajednica može da pokrene protiv Srbije – uskraćivanje prava glasa prilikom usvajanja budžeta Energetske zajednice i refundacije putnih troškova za ugovorne strane, koji su za 2015. godinu iznosili 5.027 evra.\nOn je naveo da je iznenađen izjavom direktora Sekretarijata Energetske zajednice Janeza Kopača da bi Srbija zbog nerešenih pitanja u energetici mogla da se suoči sa sankcijama, kao što su poteškoće u otvaranju pojedinih poglavlja i uslovljavanje IPA fondovima.\nMinistar je rekao da Energetska zajednica nije mehanizam u kome sankcije kao mera postoje, uz napomenu da su najveće zamerke Energetske zajednice stigle zbog kašnjenja u restrukturiranju Srbijagasa.\nAntić je precizirao da je Srbija još od 2005. godine imala obavezu da razdvoji to preduzeće na delove koji će se baviti transportom i distribucijom, ali da to nije urađeno i da je tek ova vlada počela da se bavi tim problemom.\nPrema njegovim rečima, planom reorganizacije Srbijagasa definisano je novo ustrojstvo kompanije i formirana dva nova preduzeća za transport i distribuciju gasa.\nNalazimo se u fazi završetka sistematizacije radnih mesta, očekuje nas razdvajanje zaposlenih, finansijsko definisanje i početak rada, istakao je ministar i dodao da će sve biti završeno do početka jula kako je i planirano.\nAntić je naglasio da su ostala sporna pitanja kao što su svođenje sumpora u mazutu sa tri odsto na jedan odsto, uz napomenu da je to povezano sa realizacijom duboke prerade u okviru NIS-a i da je zatraženo da se primena te odredbe odloži do 2019. godine.\nOn je ukazao na to da su za otvaranje pregovaračkih poglavlja sa EU važna dva parametra, a to su pitanje Akcionog plana za obavezne rezerve nafte i Akcionog plana vezanog za restrukturiranje i razdvajanje delatnosti u Srbijagasu.\nSa EU, odnosno Evropskom komisijom, nemamo nijedan problematičan proces, tako da se ne dovodi u pitanje otvaranje poglavlja ili korišćenje IPA fondova, podvukao je ministar.\nOn je dodao i da se radi na finansijskoj konsolidaciji Srbijagasa, da se pregovori vode sa MMF-om i Svetskom bankom i da se pitanja usaglašavaju sa Energetskom zajednicom i Evropskom komisijom.\nTakođe, ministar je rekao da se komunikacija sa Energetskom zajednicom odvija na dnevnom nivou, kao i da Ministarstvo čeka da dobije neku vrstu zapisnika tokom nedavne posete predsednika Sekretarijata Energetske zajednice i da će na osnovu toga i reagovati.\n← Bangladeš sprema tužbu protiv FED-a\nVeliko interesovanje nemačkih privrednika za Srbiju →\nTodorić pristao na ruski plan likvidnosti\nDelegacija Srbije na prolećnom zasedanju MMF-a\nDefinitivno: Juan u korpi svetskih rezervnih valuti\n30. nov. 2015 Andrija Matić 0


U Prištini počela kampanja DNK-identifikacije ubijenih\nPrema podacima Medjunarodne komisije za nestala lica na podrucju bivse Jugoslavije tokom sukoba devedesetih godina nestalo je 25 hiljada osoba. Asta Ziba, predstavnica komisije kaze da ce se prikupljanje uzoraka krvi vrsiti u zemlja EU: “Cilj Medjunarodne komisije za nestala lica jeste da informise porodice, da one mogu nesto uraditi za nestale, sto znaci da mogu da daju uzorak krvi kako bi se putem DNK analize izvrsila identifikacija tela”, kaze Ziba.\nGovoreci na otvaranju kampanje premijer Kosova, Bajram Redzepi, apelovao je na sve porodice nestalih lica da daju uzorke krvi kako bi se ubrzao proces identifikacije. “Ratovi uvek ostavljaju teske posledice i rane. Nazalost uvek je neko vise pogodjen”, rekao je Redzepi i upozorio da jos uvek nisu vracena sva tela ubijenih: “Neopravdano je kasnjenje u vracanju tela ubijenih. To ometa konsolidovanje demokratije na Kosovu, otezava ispunjenje standarda”, rekao je kosovski premijer.\nKancelarija UNMIKa za nestala lica vise puta je istakla da Srbija mora da ubrza povratak vise stotina tela ubijenih kosovskih Albanaca, koja su otkrivena na vise mesta u Srbiji. Medjunarodne organizacije na Kosovu procenjuju da je tokom sukoba na Kosovu nestalo vise od 3.500 lica. Predstavnici udruzenja albanskih i srpskih porodica nestalih lica kazu da je proces identifikacije veoma spor, te da su brojne porodice vec dale uzorke krvi za DNK analizu. Nusrete Kumnova, iz udruzenja porodica nestalih, kaze da je od preko 800 leseva Albanaca, koji su zakopani u Srbiji, na Kosovo do sada vraceno oko 250: “Na Kosovu su svi dali uzorke krvi ali proces identifikacije je i dalje veoma spor”, kaze Kumnova.\nMilorad Trifunovic, predsednik udruzenja nestalih iz Mitrovice, kaze da je 96 odsto porodica nestalih Srba, dalo uzorke krvi, a da je do danas identifikovano samo 7,6 odsto tela: “Ako vam kazem da je samo 7,6 odsto identifikovano nestalih Srba i ostalih nealbanaca normalno je da smo potpuno nezadovoljni radom. Ali ne znmo cija je krivica, zasto to nije uradjeno. Jer ova ekipa koja vrsi DNK, mi smo svedoci da izvrse analize koje su dobili. Normalno je da su neke pozitivne, neke negativne a na neke se jos ceka, ali po meni kasne sa ekshumacijama”.\nPrema recima predstavnice Medjunarodne komisije za nestala lica tesko je predvideti kada ce se zavrsiti identifikacija: “Mi i druge agencije zelimo da se taj proces sto pre privede kraju. Iako znamo da je porodicama nestalih veoma tesko ne mozemo predvideti trajanje procesa identitifkacije”, kaze Asta Zibo.\nZvanicnici Medjunarodne komisije za nestala lica ocenjuju da ce ubrzanje procesa identifikacije doprineti istini i miru u regionu.


Micotakis: Potrebna je snažna GR, kao deo snažne EU\nTanjug 15. aprila 2019. 13:56\nATINA – Lider najveće grčke opozicione partije Nove demokratije Kirijakos Micotakis predstavio je stranačke kandidate za izbore u Evropskom parlamentu, ocenivši „da zaslužujemo bolje kako u Grckoj, tako i u Evropi“, prenosi Plusinfo.\n„Za tačno 42 dana, sa 42 odličnih kandidata, 26. maja Nova demokratija će postići prvu veliku pobedu“, rekao je Micotakis, predstavljajući sinoć kandidate.\nPod sloganom „Zaslužujemo bolje kako u Grčkoj, tako i u Evropi“ Micotakis je predstavio svoje kandidate od kojih čak 20 njih prvi put ulaze u politiku.\n„Nakon četiri godine izgubljenih prilika, nakon četiri godine pesimizma, nakon četiri godine u kojima sve više i više mladih gledaju svoju budućnost dalje od Grčke, konačno je došlo vreme da kreiramo novi početak“, istakao je Micotakis.\nLider Nove demokratije je istakao da će narednih pet godina biti ključno za Evropsku uniju, a da oni žele snažnu Grčku, kao deo snažne EU.\n„Treba da podsetimo naše evropske prijatelje da populizam nije samo privilegija ekstremne desnice. Naša zemlja je prva koja je doživela negativne posledice populizma aktuelne vlade“, kazao je Micotakis.\nMicotakis je objasnio kako će u narednih pet godina Evropa biti pozvana da usvoji ključne odluke o razvoju, o bezbednosti i očuvanju granica.\n„U svim ovim izazovima Nova demokratija mora da bude prisutna u snažnoj evropskoj grupaciji. Sa što kvalitetnijom evropskom grupacijom“, zaključio je Micotakis.\nU Grčkoj, zajedno sa izborima za Evropski parlament će biti održani i lokalni izbori, dok će parlamentarni izbori biti održani najkasnije do oktobra ove godine, kada ističe četvorogodišnji mandat aktuelne vlade na čelu sa Aleksisom Ciprasom.\nGR: Najmanje dve osobe poginule u padu helikoptera\nJaneva se ne oseća krivom u slučaju „Reket“\nTri bombardera F16 na nebu Albanije?


Prosudi ko sudi | Suđenje Miroslavu Miškoviću\nHapšenje biznismena Miroslava Miškovića i njegovog sina Marka zbog sumnje da su učestvovali u malverzacijama u putarskim preduzećima, u decembru 2012. godine, bio je događaj koji je uzdrmao zemlju i imao velike posledice i na političkom planu. Borba protiv korupcije i kriminala je bila jedno od ključnih predizbornih obećanja Srpske napredne stranke (SNS) i Aleksandra Vučića koji su sredinom 2012. godine osvojili vlast. Krajem te godine, Vučić je tvrdio da Mišković želi da zaustavi promene u Srbiji. Nakon njegovog hapšenja napisao je na fejsbuku: „Srbiju nije, niti će moći, niko da pobedi, pa neće ni Miroslav Mišković“.\nJavnost je hapšenje Miškovića videla kao volju nove vlasti da se obračuna sa korupcijom. Iz CESID-a su naveli da se Vučićev rejting gotovo udvostručio u danima nakon hapšenja, a istraživanje ove organizacije i UNDP-a iz decembra 2012. pokazalo je da je drastično porasla podrška građana vladi u borbi protiv korupcije. Građani su Vučića nagradili na narednim izborima 2014. posle kojih je Srpska napredna stranka imala više od 48 odsto glasova, a Vučić učvrstio vlast i postao neprikosnoven.\nOptužnica je podignuta u maju 2013.i na njoj su se našli Miroslav i Marko Mišković, vlasnik „Nibens korporacije” Milo Đurašković, kao i još osam osoba. Svi su bili optuženi da su malverzacijama oštetili svoja putarska preduzeća za 16, 9 milijardi dinara (više od 145 miliona evra), a budžet Srbije za 472 miliona dinara (više od četiri miliona evra).\nOsim za malverzacije u putarskim preduzećima Miškovići su se teretili i za utaju poreza.\nMarko Mišković je, piše u optužnici, preko firme „Mera Investment Fund“ registrovane na egzotičnom ostrvu Kurasao koje pripada Holandskim Antilima osnovao kompaniju u Srbiji i sa ofšor firme na nju prebacio akcije „Preduzeća za puteve Niš“. Tužilaštvo tvrdi da je Mišković ovakvim preuzimanjem firme izbegao da plati 320 miliona dinara poreza. Njegov otac Miroslav je donosio ključne odluke u firmi, pa mu je u tome pomogao, tvrdilo je tužilaštvo.\nMiroslav Mišković je u pritvoru proveo sedam meseci, a izašao je pošto je uplatio jemstvo, najveće do sada u Srbiji – njegova kompanija „Delta“ platila je 12 miliona evra kao garanciju da neće bežati.\nSuđenje je počelo u novembru 2013, a Mišković je tvrdio da nije kriv i da ne razume zašto je u sudnici. Njegova odbrana tvrdila je da u slučaju koji je opisan u optužnici nije ni trebalo da se plati porez po tada važećem zakonu, jer pri prenosu akcija nije ostvaren prihod, što je bio uslov za obavezu plaćanja poreza.\nUbrzo nakon početka suđenja, sudija Vladimir Vučinić koji je vodio postupak odlučio je da Miškoviću vrati pasoš i omogući mu da putuje u London što je, kako je posle ovaj sudija tvrdio, uzrokovalo pritiske predsednika suda Aleksandra Stepanovića. Stepanović je od njega, kako je tvrdio, tražio da povuče ovu odluku rekavši da će ga vratiti u krivično odeljenje, što je značilo nazadovanje. Vučinić se našao i na meti provladinih tabloida u kojima je označen kao Miškovićev sudija. Rešio je da se odbrani, pa je novinarki „Politike“ obrazložio svoju odluku navodeći da je sve uradio po zakonu i da „svoj posao radi filigranski precizno“. Zbog toga što je u medijima komentarisao postupak, Stepanović je protiv njega podneo prijavu tražeći da se pokrene disciplinski postupak. Komisija Visokog saveta sudstva odbila je prijavu smatrajući da nema osnova da se vodi postupak. Vučinić je kasnije napustio sudstvo i prešao u advokaturu. Stepanović je za KRIK rekao da nije vršio pritisak na Vučinića i naveo da smatra da se „radilo o fabrikovanju afere koja je poticala iz određenih političko-interesnih struktura, a u cilju diskreditacije.”\nKrajem 2014. godine ovaj postupak spojen je sa drugim u kom se Đuraškoviću sudilo za zloupotrebe u Fabrici maziva „FAM” iz Kruševca, pa je suđenje u februaru naredne godine počelo ispočetka, a predmet zatim dobilo veće na čelu sa sudijom Majom Ilić. U martu 2016. godine ona je osudila Marka Miškovića na tri i po godine zatvora. Đurašković je dobio sedam godina zatvora zbog utaje poreza i zloupotreba u FAM-u, a obojica su oslobođeni optužbi za zloupotrebe u putarskim preduzećima. Miroslavu Miškoviću suđenje je i dalje trajalo, jer mu se zbog lošeg zdravstvenog stanja sudilo odvojeno.\nPostupak je obeležio i do sada neviđen potez sudije kojim je ugrožena nezavisnost sudstva u ovom postupku.\nPošto je tokom suđenja bilo teško razjasniti da li je Mišković trebalo da plati porez ili ne, sudija Ilić je odlučila da za mišljenje pita Narodnu skupštinu. Na mišljenju skupštine bazirala je presudu. Miškovićeva odbrana smatrala je da je ovo bilo direktno mešanje u rad i nezavisnost suda jer je primena zakona isključiva nadležnost suda, a skupština je institucija koja zakone donosi.\nU junu 2016. godine on je osuđen na pet godina zatvora jer je pomogao sinu Marku da utaji 320 miliona dinara poreza. U nedostatku dokaza, oslobođen je za zloupotrebu položaja u putarskim preduzećima.\nSudija Ilić rekla je da je Mišković donosio sve ključne odluke u preduzećima čiji je vlasnik bio njegov sin i da je dobio veću kaznu jer je on osmislio kako način da ne plate porez.\nMiškovićev advokat Zdenko Tomanović rekao je da je presuda doneta pod političkim pritiskom.\n„Presuda nije rezultat dokaza već nedostatka hrabrosti suda da se suprotstavi najavama i obećanjima naše političke elite da će se takva presuda i doneti“, rekao je Tomanović.\nVučić, tada premijer, za „Blic“ je rekao da presuda Miškoviću predstavlja značajan napredak u borbi protiv korupcije.\nApelacionom sudu u Beogradu na ovu odluku žalile su se obe strane – Mišković je tražio da bude oslobođen, a tužilaštvo veću kaznu.\nSudije Apelacionog suda u Beogradu oborile su presudu i slučaj vratile na ponovno suđenje.\n„Prvostepeni sud nije dao jasne i nesumnjive razloge koji su to saveti od strane okrivljenog Miroslava Miškovića dati Marku Miškoviću, a koji su mu pomogli da izvrši krivično delo“, piše u presudi iz septembra 2017. godine.\nApelacioni sud dalje navodi da ni nakon saslušanih brojnih svedoka, stručnih savetnika, veštaka i savetnika iz oblasti poreske politike, sud nema odgovore na dva sporna pravna pitanja: da li je u konkretnom slučaju firma Marka Miškovića ostvarila kapitalni dobitak i da li je postojala obaveza plaćanja poreza i za koga.\nU odluci piše i da je sudsko veće kojim je predsedavala Ilić prekršilo ustavno načelo podele vlasti i nezavisnost sudske vlasti jer se obratilo Ministarstvu finansija i Narodnoj skupštini da bi dobilo odgovor da li je u konkretnom slučaju Mišković trebalo da plati porez.\nKako je ukinuta i presuda Marku Miškoviću, njima se u ponovljenom postupku sudilo zajedno.\nSudija Ilić je u martu 2019. godine ponovo osudila Miškoviće – Miroslava na dve i po godine zatvora, a Marka na godinu dana kućnog zatvora. I na ovu presudu su se žalile obe strane i o njoj trenutno odlučuje Apelacioni sud u Beogradu.


Ko je crnogorski oficir koji je slavio „Oluju“ - Sputnjik Srbija\n13:07 05.08.2018 Preuzmite kraći link\nKada je Veselin Veljović imenovan za direktora Uprave policije, oktobra 2005, Mašulović postaje šef Uprave kriminalističke policije. U tom svojstvu je bio jedan od protagonista policijske akcije „Orlov let“. U novembru 2006, kada je ministar inostranih poslova prvi put postao Milan Roćen, Mašulović je imenovan za rukovodioca Službe za informativno-bezbednosnu i tehničku podršku MIP-a.\nU septembru 2008. Mašulović prelazi u ANB i biva postavljen za šefa Centra za Podgoricu. Međutim, sa te funkcije je ubrzo smenjen, pa je ubrzo prešao u Ministarstvo odbrane.\nU Ministarstvu odbrane Crne Gore je bio pomoćnik ministra — Generalni direktor Direktorata za politiku odbrane u dva mandata, sve do dobijanja pozivnice za članstvo u NATO, kada je angažovan na poziciji savetnika ministra odbrane za bezbednosnu i odbrambenu politiku. Nakon toga je proizveden u čin pukovnika Vojske Crne Gore, a potom i postavljen na dužnost načelnika Odeljenja za obaveštajno-izviđačke poslove (G2). Sada obavlja dužnost vojnog atašea — izaslanika odbrane u Republici Hrvatskoj.


Vučić na Vukovom saboru\nVučić: Vukov sabor danas najvažniji skup u Srbiji\nVesti Autor:Beta17. sep. 201713:20 > 13:24\n„Zluradima još jednom poručujem da ona nema veze sa hegemonizmom već samo ima za cilj da pravovremeno zaštiti jezik i pismo kao važan deo srpske kulture. To ne može, a i da hoće neće uspeti da nam zabrani niko“, rekao je Vučić.\n„On (Vuk) je preveo bibliju na narodni srpski jezik, sakupljao priče, pesme i basne i tako omogućio Srbima da otkriju sopstveni identitet… On je podloga iz koje su nikli i Andrić i Crnjanski i Kiš. Bez njega ne bi znali ni ko smo ni odakle smo ni gde idemo“, rekao je Vučić i dodao da su Srbi dobili i ime i identitet i prošlost i budućnost kada je Vuk Karadžić 1847. godine u Beču objavio prevod Novog zaveta.\n„Prosvetlio je jezikom ne samo Srbiju, nego i sve krajeve u kojima žive Srbi. I svi su prihvatili srpski jezik i pismo i zato je naša obaveza danas da ga negujemo i čuvamo“, rekao je Vučić i dodao da je Vuk, u tom smislu, rame uz rame sa onim što je u svojoj oblasti uradio Nikola Tesla.\nVučić je naveo i da je Vuk Karadžić, kao neposredni učesnik Prvog srpskog ustanka, sakupio ogroman materijal i opis važnih ličnosti i bitaka i da je čak i čuvenom istoričaru Leopoldu Rankeu ustupio materijal na osnovu kojeg je on napisao svoje delo „Srpska revolucija“, iz koje je Evropa saznala za događaje u Srbiji.\nAleksandar Vučićdeklaracija o opstanku nacijeVuk Karadžić